               EUROOPAN KOMISSIO
            Bryssel 23.11.2015
            COM(2015) 805 final
            2015/0271(NLE)
            Ehdotus
            NEUVOSTON PÄÄTÖS
            Euroopan unionin puolesta esitettävästä kannasta Eurocontrolin pysyvän komission päätöksiin Eurocontrolin rooleista ja tehtävistä sekä keskitetyistä palveluista

               PERUSTELUT

               1.EHDOTUKSEN TAUSTA

               1.1.Ehdotuksen perustelut ja tavoitteet

               Yleistä

               Tämä ehdotus koskee Eurocontrolin pysyvässä komissiossa esitettävää unionin kantaa toisaalta Eurocontrolin aseman ja tehtävien määrittelyyn ja toisaalta Eurocontrolin toimintaan keskitettyjen palvelujen alalla. Pysyvä komissio järjestää 8. ja 9. joulukuuta kokouksen, jossa näitä kahta seikkaa on tarkoitus käsitellä.

               Lähtökohtana on Eurocontrolin toiminnan erityisluonne, sillä sen toiminta on joiltakin osin päällekkäistä unionin toiminnan kanssa unionin lainsäädännön kattamilla aloilla.

               Kymmenen viime vuoden aikana on pyritty estämään tällaiset päällekkäisyydet ja saamaan aikaan parhaat mahdolliset tulokset ottaen huomioon kummankin osapuolen käytettävissä olevat resurssit. Eurocontrol harjoittaa tehtäviään yhtenäistä eurooppalaista ilmatilaa koskevan lainsäädännön puitteissa. Organisaatiolla on kolme keskeistä tehtävää/roolia:

               (1)teknisen tuen antaminen komissiolle ja Euroopan lentoturvallisuusvirastolle (EASA) niiden avustamiseksi sääntelyyn perustuvissa toimissa EU:n ja Eurocontrolin välillä 29. lokakuuta 2012 tehdyn korkean tason sopimuksen mukaisesti;

               (2)suorituskyvyn tarkastuselimenä toimiminen ja komission avustaminen suorituskyvyn kehittämisjärjestelmän kehittämisessä ja täytäntöönpanossa (komissio on nimennyt sen tähän tehtävään vuoden 2016 loppuun asti);

               (3)toimiminen ilmaliikenteen hallintaverkon toimintojen hallinnoijana (komissio on nimennyt sen tähän tehtävään vuoden 2019 loppuun asti).

               Lisäksi Eurocontrol on yhdessä unionin kanssa SESAR-yhteisyrityksen perustajajäsen (vuodesta 2007).

               Vuonna 2012 tehdyssä korkean tason sopimuksessa tunnustetaan kummankin osapuolen panos eurooppalaisen ilmaliikenteen hallintaverkon hyväksi. Sopimuksessa todetaan unionin rooli ainoana yleiseurooppalaisena sääntelyelimenä ja Eurocontrolin asema teknisen tuen antajana, joka edistää yhtenäistä eurooppalaista ilmatilaa koskevan politiikan tavoitteiden saavuttamista.

               Edellä mainitut seikat on nähtävä osana organisaation rooleja ja tehtäviä koskevaa yleistä kehystä, joka mainitaan ensimmäisenä pysyvän komission edellä mainitun kokouksen asialistalla.

               Tällä hetkellä Eurocontrolin toimintaa sääntelee periaatteessa lennonvarmistusalan yhteistyöstä tehty kansainvälinen Eurocontrol-yleissopimus, sellaisena kuin se on muutettuna Brysselissä 12. helmikuuta 1981 allekirjoitetulla pöytäkirjalla, jäljempänä ’muutettu yleissopimus’. Sopimuspuolet ovat kuitenkin allekirjoittaneet 27. kesäkuuta 1997 yhdistämispöytäkirjan, jolla muun muassa pyritään muuttamaan organisaation tehtävien määrittelyä. Yleissopimukseen, sellaisena kuin se on muutettuna kyseisellä pöytäkirjalla, viitataan yleensä nimellä ’tarkistettu yleissopimus’. Yhdistämispöytäkirja ei kuitenkaan ole vielä tullut voimaan.

               Eurocontrolin pysyvä komissio teki 9. joulukuuta 1997 päätöksen N:o 71, joka koskee tarkistetun yleissopimuksen 2 artiklan 1 kohdan varhaista täytäntöönpanoa ja jossa määritellään organisaation tehtävät.

               Eurocontrolin organisaation uudistamista tutkimaan on perustettu työryhmä, joka käsittele muun muassa kyseistä näkökohtaa. Työryhmä antoi 19. lokakuuta 2015 pitämässään kuudennessa kokouksessa Eurocontrolin virastolle tehtäväksi laatia luonnos pysyvän komission asiakirjaksi, jossa määritellään organisaation tulevat roolit, tehtävät ja toiminnot. Asiakirjaluonnos on tarkoitus esitellä ja hyväksyä pysyvän komission seuraavassa kokouksessa 8. ja 9. joulukuuta 2015.

               Pysyvän komission päätöksellä on oikeusvaikutuksia. Organisaation voimassa olevan institutionaalisen kehyksen mukaisesti, joka on vahvistettu muutetussa yleissopimuksessa, pysyvä komissio vastaa ”organisaation yleisen politiikan laatimisesta”.

               Roolien ja tehtävien määrittely puolestaan ohjaa Eurocontrolin tulevia toimia ja vaikuttaa väistämättä siihen, mitä organisaatio pitää oikeutettuna toimintana. Se sitoo kaikkia Eurocontrolin jäseniä, mukaan lukien unionin jäsenvaltioita.

               Tältä osin on todettava, että pysyvän komission päätöksellä saattaa olla vaikutuksia EU:n lainsäädännön soveltamiseen ja erityisesti EU:n toimivaltuuksien koskemattomuuteen, koska unionin lainsäädäntö kattaa tärkeitä aloja, joilla Eurocontrol toimii. Joissakin tapauksissa Eurocontrolin rooli ja toiminta riippuvat unionin tasolla tehtävistä päätöksistä (ks. edellä). Siksi on tärkeää varmistaa, että Eurocontrolin roolien ja tehtävien määrittely ei ole ristiriidassa EU:n lainsäädännön ja erityisesti EU:n toimivaltuuksien kanssa ja että se ei määritä ennalta EU:n tulevia toimia.

               Toinen edellä mainitussa pysyvän komission kokouksessa käsiteltävä asia koskee keskitettyihin palveluihin liittyvää Eurocontrolin toimintaa. On odotettavissa, että kokouksessa hyväksytään päätös, joka koskee tiettyjen keskitettyjen palvelujen rahoitusta. Keskitetyt palvelut olisi nähtävä osana unionin toimintaa, joka koskee eurooppalaisen ilmaliikenteen hallinnan nykyaikaistamishanketta (SESAR-hanke) sekä asetuksessa (EU) N:o 677/2011 vahvistettuja hallintaverkon toimintoja. Tältä osin on tärkeää korostaa, että keskitettyjen palvelujen tarjoaminen edellyttää tarvittavan ilmaliikenteen hallintainfrastruktuurin saatavuutta keskus-, alue- tai paikallistasolla. Infrastruktuurin käyttöönotto riippuu unionin tasolla SESAR-hankkeen yhteydessä tehtävistä päätöksistä, erityisesti kun on kyse ilma-aluksen ja maa-aseman välisistä sekä maa-asemien välisistä viestintäjärjestelmistä. Nämä päätökset laaditaan kustannuksia, hyötyjä, hallintoa, investointeja, turvallisuutta ja puolustusta koskevien perusteellisten analyysien pohjalta. Lisäksi on määritettävä tällaisten palvelujen keskitetystä tarjoamisesta saatava lisäarvo, mukaan lukien jo rajoitetusti käytössä olevat palvelut. Keskitettyjen palvelujen tarjoaminen saattaa myös edellyttää unionin tasolla tehtäviä päätöksiä, jotka koskevat verkon hallinnoijan roolia palvelujen tarjoajana. Näissä olosuhteissa Eurocontrolin päätös tiettyjen keskitettyjen palvelujen rahoituksesta on tässä vaiheessa ennenaikainen ja saattaa lisäksi määrittää ennalta Eurocontrolin tulevia toimia tavalla, joka voi haitata unionin toimintaa tällä alalla, erityisesti SESAR-hankkeen osalta. Sen vuoksi on välttämätöntä pyrkiä lykkäämään päätöstä, koska unionilla ei tällä hetkellä ole käytettävissään riittävästi tietoja tilanteen arvioimiseksi.

               Eurocontrolin elimet eivät hyväksy unionia pysyvään komissioon, kun taas jäsenmaat, mukaan lukien kaikki EU:n jäsenvaltiot, voivat osallistua pysyvään komissioon. Sen vuoksi jäsenvaltioiden on tarkoitus puolustaa tässä ehdotuksessa esitettävää kantaa pysyvässä komissiossa.

               SEU-sopimuksen 4 artiklan 3 kohdan mukaisesti jäsenvaltioiden on unionin toimielinten tavoin puolustettava samaa kantaa Eurocontrolin väliaikaisessa neuvostossa, joka on viraston toimivaltainen valmisteluelin.

               Eurocontrolin roolien ja tehtävien perusta

               Eurocontrol käynnisti vuonna 2013 keskustelun organisaationsa uudistuksesta. Eurocontrolin pysyvä komissio perusti 4. joulukuuta 2013 sisäisen työryhmän tutkimaan, missä asioissa Eurocontrol-yleissopimukseen saattaa olla tarpeen tehdä muutoksia sen mukauttamiseksi vastaamaan ilmaliikenteen hallinnan toimintaympäristön kehitystä Euroopassa.

               Keskusteluja on käyty kahden viime vuoden aikana. Eurocontrolin työryhmän viime kokouksessa 19. lokakuuta 2015 työryhmän puheenjohtaja totesi, että Eurocontrolin viraston olisi laadittava ehdotus Eurocontrolin palveluista, rooleista ja tehtävistä sellaisina kuin ne on kuvattu eräiden Eurocontrolin jäsenvaltioiden ehdottaman asiakirjan (Eurocontrol Study Group of Alternates discussion paper CN-SG-6-2015-2: ”Future role and tasks of the Organisation”) 4 luvussa. Puheenjohtaja katsoi, että asiasta oli päästy työryhmässä riittävään yhteisymmärrykseen.

               Pysyvän komission asiakirja organisaation rooleista ja tehtävistä on tarkoitus hyväksyä väliaikaisen neuvoston 44. kokouksessa (PC 44) 9. joulukuuta 2015. Asiakirjassa on tarkoitus määritellä voimassa oleva päätös N:o 71, joka on tehty 9. joulukuuta 1997 tarkistetun yleissopimuksen 2 artiklan 1 kohdan varhaisesta täytäntöönpanosta.

               Keskitettyjen ilmaliikenteen hallintapalvelujen kehittämisen perusta

               Eurocontrolin viraston toiminta on keskitettyjen palvelujen osalta kehittynyt merkittävästi palvelujen käyttöönotosta eli vuoden 2012 lopulta lähtien. Eurocontrolin pysyvä komissio antoi helmikuussa 2014 virastolle luvan käynnistää vaiheittainen lähestymistapa mahdollisten keskitettyjen palvelujen operatiivisen, teknisen ja rahoitusta koskevan toteutettavuuden arviointia ja demonstrointia varten, ottaen huomioon palvelujen vaihteleva valmiusaste. Sen jälkeen Eurocontrolin virasto on järjestänyt useita työpajoja ja kehittänyt operaation toiminta-ajatuksia (CONOPS) useita keskitettyjä palveluja varten. Se on laatinut kattavan kustannus-hyötyanalyysin, jonka on hyväksynyt riippumaton konsultti. Kustannus-hyötyanalyysin yksityiskohtia ei kuitenkaan ole valvottu julkisesti.

               Pysyvän komission asiakirja keskitettyjen palvelujen rahoituksesta on tarkoitus hyväksyä väliaikaisen neuvoston 44. kokouksessa (PC 44) 9. joulukuuta 2015. Asiakirja käynnistäisi eräiden keskitettyjen palvelujen demonstrointivaiheen.

               2.EHDOTUKSEEN LIITTYVÄT OIKEUDELLISET NÄKÖKOHDAT

               Ottaen huomioon edellä esitetyt seikat sekä SEUT-sopimuksen 100 artiklan 2 kohta ja 218 artiklan 9 kohta, ehdotetaan, että hyväksytään unionin puolesta esitettävä kanta Eurocontrolin pysyvässä komiteassa tehtäviin päätöksiin, jotka koskevat Eurocontrolin rooleja ja tehtäviä sekä keskitettyjä palveluja.

               2015/0271 (NLE)

               Ehdotus

               NEUVOSTON PÄÄTÖS

               Euroopan unionin puolesta esitettävästä kannasta Eurocontrolin pysyvän komission päätöksiin Eurocontrolin rooleista ja tehtävistä sekä keskitetyistä palveluista

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 218 artiklan 9 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Eurocontrolin pysyvä komissio perusti 4 päivänä joulukuuta 2013 antamallaan päätöksellä N:o 123 työryhmän tutkimaan, missä asioissa Eurocontrol-yleissopimukseen saattaa olla tarpeen tehdä muutoksia sen mukauttamiseksi vastaamaan ilmaliikenteen hallinnan toimintaympäristön kehitystä Euroopassa.

               (2)Työryhmä antoi 19 päivänä lokakuuta 2015 Eurocontrolin viraston tehtäväksi laatia luonnoksen pysyvän komission asiakirjaksi, jossa määritellään organisaation tulevat roolit, tehtävät ja toiminnot.

               (3)Luonnos pysyvän komission päätökseksi organisaation rooleista ja tehtävistä on otettu 8 ja 9 päivänä joulukuuta 2015 pidettävän kokouksen asialistalle hyväksymistä varten.

               (4)Päätöksellä on oikeudellisia vaikutuksia. Organisaation voimassa olevan institutionaalisen kehyksen mukaisesti, joka on vahvistettu kansainvälisessä Eurocontrol-yleissopimuksessa, sellaisena kuin se on muutettuna Brysselissä 12 päivänä heinäkuuta 1981 allekirjoitetulla pöytäkirjalla, jäljempänä ’muutettu yleissopimus’, pysyvä komissio vastaa ”organisaation yleisen politiikan laatimisesta”. Roolien ja tehtävien määrittely puolestaan ohjaa Eurocontrolin tulevia toimia ja vaikuttaa väistämättä siihen, mitä organisaatio pitää oikeutettuna toimintana. Se sitoo kaikkia Eurocontrolin jäseniä, mukaan lukien unionin jäsenvaltioita.

               (5)Pysyvän komission päätöksessä määritettävillä Eurocontrolin rooleilla ja tehtävillä saattaa olla vaikutuksia unionin lainsäädännön soveltamiseen ja erityisesti unionin toimivaltuuksien koskemattomuuteen, koska unionin lainsäädäntö kattaa sellaisia tärkeitä aloja, joilla Eurocontrol toimii. Joissakin tapauksissa Eurocontrolin rooli ja toiminta riippuvat unionin tasolla tehtävistä päätöksistä.

               (6)Siksi on tärkeää varmistaa, että Eurocontrolin roolien ja tehtävien määrittely ei ole ristiriidassa unionin lainsäädännön ja erityisesti unionin toimivaltuuksien kanssa ja että se ei määritä ennalta unionin tulevia toimia.

               (7)Pysyvä komissio saattaa hyväksyä samassa kokouksessa päätöksen keskitetyistä palveluista.

               (8)Tämän päätöksen odotetaan koskevan eräiden keskitettyjen palvelujen rahoitusta. Unionilla ei ole tällä hetkellä käytettävissään riittäviä tietoja, jotta se voisi arvioida tällaisen päätöksen sisältöä. Tällainen päätös saattaa määrittää ennalta Eurocontrolin tulevaa toimintaa tavalla, joka voi haitata unionin toimintaa tällä alalla, erityisesti eurooppalaisen ilmaliikenteen hallinnan nykyaikaistamishankkeen (SESAR) osalta. Asiaa koskevaa päätöstä olisi sen vuoksi lykättävä.

               (9)Näin ollen olisi vahvistettava Eurocontrolin pysyvässä komissiossa unionin puolesta esitettävä kanta,

               ON PÄÄTTÄNYT SEURAAVAA:

               1 artikla

               Jäsenvaltioiden unionin puolesta Eurocontrolin pysyvässä komissiossa esittämä kanta, joka koskee Eurocontrolin roolia ja tehtäviä sekä keskitettyjä palveluja, on liitteen mukainen.

               Jäsenvaltioiden on toimittava yhdessä unionin etujen mukaisesti.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

    ---documentbreak---

               EUROOPAN KOMISSIO
            Bryssel 23.11.2015
            COM(2015) 805 final
            LIITE
            asiakirjaan
            NEUVOSTON PÄÄTÖS
            Euroopan unionin puolesta esitettävästä kannasta Eurocontrolin pysyvän komission päätöksiin Eurocontrolin rooleista ja tehtävistä sekä keskitetyistä palveluista

               LIITE

               asiakirjaan

               NEUVOSTON PÄÄTÖS

               Euroopan unionin puolesta esitettävästä kannasta Eurocontrolin pysyvän komission päätöksiin Eurocontrolin rooleista ja tehtävistä sekä keskitetyistä palveluista

               I. Eurocontrolin roolit ja tehtävät

               Unioni pyytää, että ehdotettu teksti, joka koskee Eurocontrolin palveluja, rooleja ja tehtäviä, ei millään tavoin vaikuttaisi unionin toimivaltuuksiin eikä määrittäisi ennalta unionin tulevia toimia. Kun on kyse Eurocontrolin tällä hetkellä toteuttamista väliaikaisista erityistehtävistä, jotka ovat unionin säädöskehyksen mukaisia, ne eivät saa olla riippumattomia unionin päätöksistä.

               Verrattuna luetteloon Eurocontrolin rooleista ja tehtävistä, sellaisena kuin se on esitetty Eurocontrolin rooleista ja tehtävistä 16. marraskuuta 2015 annetun toiminta-asiakirjan CN-SG-6-2015 liitteessä, unioni esittää seuraavia muutoksia:

               (1)2 artiklan 1 kohta ”Toiminnot ja palvelut”:

               (a)ilmaliikenteen ilmaliikennevirtojen keskitetty säätely;

               (b)ilmaliikenteen hallintaverkon toiminnot siltä osin kuin Euroopan unioni on antanut ne tehtäväksi Euroopan unionin puolesta;

               (c)ilmaliikenteen hallinnan toiminnot tehtävät ICAOn puolesta EUR/NAT-alueella;

               (d)lennonvarmistuspalvelumaksujen vahvistaminen, laskuttaminen ja periminen;

               (e)ilmaliikennepalvelujen tarjoaminen MUAC:ssa riippuen jäsenvaltioiden ja Eurocontrolin välisten keskustelujen tuloksista;

               (f)keskeiset toiminnot ja palvelut, kuten yhteiseurooppalainen AIS-tietokanta (EAD), ARTAS/CAMOS sekä muut keskitetyt palvelut, jotka pysyvä komissio saattaa antaa sille tehtäväksi unionin suostumuksella.

               (2)2 artiklan 2 kohta ”Roolit”:

               (a)Kohdan ”Tuki” osalta esitetään seuraavia muutoksia:

               i.tuki sen jäsenvaltioille, kansallisille valvontaviranomaisille, lennonvarmistuspalvelujen tarjoajille ja muille keskeisille sidosryhmille;

               ii.tuki EU:lle EU:n elimille, mukaan lukien asiantuntemuksen tarjoaminen sääntelytoiminnan tueksi, EU:n ja Eurocontrolin välillä 29. lokakuuta 2012 tehdyn korkean tason sopimuksen mukaisesti näiden elinten pyynnöstä;

               iii.eurooppalaisten etujen tukeminen ja edistäminen ECACin ulkopuolisissa valtioissa ilmaliikenteen hallintaan liittyvissä asioissa tiiviissä yhteistyössä sen jäsenvaltioiden, niiden lennonvarmistuspalvelujen tarjoajien ja toimialan sekä EU:n kanssa, lukuun ottamatta aloja, joihin sovelletaan EU:n sääntöjä ja joilla on kunnioitettava EU:n toimivaltuuksia;

               iv.osallistuminen SESAR-hankkeeseen (tutkimus ja kehittäminen, ATM-yleissuunnitelman hallinnointi ja käyttöönotto) ilmaliikenteen hallintaa koskevan asiantuntemuksen, Euroopan laajuisen kattavuuden, siviili- ja sotilasviranomaisten yhteistyön sekä ilmaliikennevirtojen säätelytehtävänverkonhallintatehtävän pohjalta, asiaa koskevan EU:n lainsäädännön mukaisesti;

               v.tutkimusmahdollisuuksien ja niihin liittyvien simulointivalmiuksien tarjoaminen esim. SESAR-hanketta varten sekä muiden kuin SESAR-hankkeeseen liittyvien tutkimusmahdollisuuksien ja ilmatilan muutoshankkeiden tarjoaminen mahdollisen asiaa koskevan EU:n lainsäädännön mukaisesti;

               vi.koulutuksen tarjoaminen jäsenvaltioiden organisaatioille.

               (b)Kohdan ”Yhteistyömekanismit” osalta esitetään seuraavia muutoksia:

               i.siviili- ja sotilastoiminnan koordinoinnin helpottaminen ja edistäminen ilmaliikenteen hallinnan ja lennonvarmistuspalvelujen (ATM/ANS-palvelut) kehityksen osalta;

               ii.jäsenvaltioiden tukeminen ICAOn toiminnassa EU:n toimivaltuuksia kunnioittaen;

               iii.yhteistyö maailman muiden alueiden kanssa edellyttäen, että jäsenvaltiot ovat sopineet koordinoinnista EU:n kanssa;

               iv.kansainvälinen yhteistyö/koordinointi (ICAO, FAA, NATO jne.) sen jäsenvaltioiden puolesta, jotka eivät ole EU:n jäsenvaltioita;

               v.neuvojen antaminen EU:n ulkopuolisille maille pyynnöstä niille jäsenvaltioille, jotka eivät ole EU:n jäsenvaltioita eivätkä ole tehneet unionin kanssa sopimuksia ilmaliikenteen hallinnan turvallisuutta ja suorituskykyä koskevissa asioissa, hyödyntäen noudattaen ICAOn sääntöjä, koordinoiden toimintaa EU:n kanssa sekä kunnioittaen sen toimivaltuuksia , EU:n ja EASAn sääntöjä tällä alalla yhdenmukaisuuden, turvallisuuden ja toiminnan tehokkuuden parantamisen sekä mittakaavaetujen aikaansaamisen edistämiseksi..

               (c)Kohdan ”Euroopan laajuista ilmaliikenteen hallintaa koskevat tiedot” osalta esitetään seuraavia muutoksia:

               i.tietojen keruu ja analysointi, muun muassa suorituskykyä ja turvallisuutta koskevat tiedot jne. (jotta järjestelmät ja tiedot tukisivat sääntelytoimintaa), sellaisten valtioiden osalta, jotka eivät ole EU:n jäsenvaltioita, ja, jos EU on antanut tämän sille tehtäväksi, myös EU:n jäsenvaltioiden osalta;

               ii.analyysit ja raporttien laatiminen (tiedottaminen) kerätyistä tiedoista (esim. ilmaliikenteen hallintaa koskeva kustannustehokkuusanalyysi (ACE), suorituskykyä koskeva tarkastusraportti (PRR)) sellaisten valtioiden osalta, jotka eivät ole EU:n jäsenvaltioita, ja, jos EU on antanut tämän sille tehtäväksi, myös EU:n jäsenvaltioiden osalta;

               iii.ESSIP/LSSIP-menettelyn johtaminen, jos Euroopan unioni on antanut tämän sille tehtäväksi;

               iv., mukaan lukien ICAOlle annettavat raportit maailmanlaajuisen lennonvarmistussuunnitelman (GANP) ja ilmailujärjestelmän moduulien ajantasaistamisten (ASBUs) täytäntöönpanosta sekä koordinointi EU:n raportointimekanismien kanssa Euroopan unionin suostumuksella;

               v.liikennetietojen keruu ja STATFORin ennusteen tarjoaminen.

               II. Keskitetyt palvelut

               Unionin kanta on, että päätöstä keskitetyistä palveluista on tässä vaiheessa lykättävä.

               Unionilla ei ole tällä hetkellä käytettävissään riittäviä tietoja, jotta se voisi arvioida tällaisen päätöksen sisältöä. Tällainen päätös saattaa määrittää ennalta Eurocontrolin tulevaa toimintaa tavalla, joka voi haitata unionin toimintaa tällä alalla, erityisesti eurooppalaisen ilmaliikenteen hallinnan nykyaikaistamishankkeen (SESAR) osalta.


Tärkeä oikeudellinen huomautus

|

52009PC0660

Ehdotus: Euroopan parlamentin ja neuvoston päätös joustovälineen varojen käyttöön ottamisesta  /* KOM/2009/0660 lopull. */

	[pic] | EUROOPAN YHTEISÖJEN KOMISSIO |Bryssel 30.11.2009KOM(2009)660 lopullinenEhdotus:EUROOPAN PARLAMENTIN JA NEUVOSTON PÄÄTÖSjoustovälineen varojen käyttöön ottamisestaPERUSTELUTToukokuun 17. päivänä 2006 tehdyssä toimielinten sopimuksessa[1] määrätään, että joustovälineestä voidaan ottaa käyttöön varoja sellaisten tarkasti määriteltyjen menojen rahoittamiseksi, joita ei voida kattaa yhden tai useamman monivuotiseen rahoituskehykseen sisältyvän otsakkeen enimmäismäärien rajoissa.Vuoden 2010 talousarvioon on tarpeen ottaa lisämenoja, joita ei voida kattaa otsakkeen 1 A enimmäismäärien rajoissa. Tämän vuoksi ehdotetaan, että joustovälineestä otetaan käyttöön varoja toimielinten sopimuksen 27 kohdan mukaisesti.Joustovälineestä otetaan käyttöön-  120 miljoonaa euroa, jotka osoitetaan Euroopan talouden elvytyssuunnitelmaan liittyvien hankkeiden rahoittamiseen energia-alalla;-  75 miljoonaa euroa, jotka osoitetaan Kozloduyn ydinvoimalan käytöstä poistamiseen.Budjettivallan käyttäjiä muistutetaan siitä, että päätös on julkaistava Euroopan unionin virallisessa lehdessä viimeistään vuoden 2010 talousarvion julkaisemisen yhteydessä.Ehdotus:EUROOPAN PARLAMENTIN JA NEUVOSTON PÄÄTÖSjoustovälineen varojen käyttöön ottamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[2] ja erityisesti sen 27 kohdan viidennen alakohdan,ottavat huomioon komission ehdotuksen[3],sekä ottavat huomioon, että tutkittuaan kaikki mahdollisuudet kohdentaa määrärahat uudelleen otsakkeen 1 A sisällä budjettivallan käyttäjät sopivat 18 päivänä marraskuuta 2009 pidetyssä neuvottelukokouksessa siitä, että vuoden 2010 talousarvioon sisältyvän rahoituksen täydentämiseksi joustovälineestä otetaan käyttöön varoja, joita ei voida kattaa otsakkeen 1 A enimmäismäärien rajoissa, seuraavasti:-  120 miljoonaa euroa, jotka osoitetaan Euroopan talouden elvytyssuunnitelmaan liittyvien hankkeiden rahoittamiseen energia-alalla;-  75 miljoonaa euroa Kozloduyn ydinvoimalan käytöstä poistamiseen,OVAT PÄÄTTÄNEET SEURAAVAA:1 artiklaJoustovälineestä otetaan 195 miljoonaa euroa otsakkeen 1 A maksusitoumusmäärärahoina Euroopan unionin varainhoitovuoden 2010 yleiseen talousarvioon, jäljempänä ’vuoden 2010 talousarvio’.Määrä käytetään seuraavien kohteiden lisärahoitukseen:-  120 miljoonaa euroa Euroopan talouden elvytyssuunnitelmaan liittyvien hankkeiden rahoittamiseen energia-alalla;-  75 miljoonaa euroa Kozloduyn ydinvoimalan käytöstä poistamiseen.2 artiklaTämä päätös julkaistaan Euroopan unionin virallisessa lehdessä .Tehty Brysselissä […] päivänä […]kuuta […].Euroopan parlamentin puolesta Neuvoston puolestaPuhemies Puheenjohtaja [1] EUVL C 139, 14.6.2006, s. 1.[2] EUVL C 139, 14.6.2006, s. 1.[3] EUVL […].


               EUROOPAN KOMISSIO
            Bryssel 17.3.2016
            COM(2016) 154 final
            2016/0083(NLE)
            Ehdotus
            NEUVOSTON PÄÄTÖS
            Euroopan unionin puolesta tehtävästä ehdotuksesta kemikaalien lisäämiseksi pysyviä orgaanisia yhdisteitä koskevan Tukholman yleissopimuksen liitteeseen A, B ja/tai C

               PERUSTELUT

               1.EHDOTUKSEN TAUSTA

               Pysyviä orgaanisia yhdisteitä koskeva Tukholman yleissopimus, jäljempänä ’yleissopimus’, hyväksyttiin neuvoston päätöksellä 2006/507/EY, ja se tuli voimaan 17. toukokuuta 2004. Yleissopimuksen tavoitteena on suojella ihmisten terveyttä ja ympäristöä pysyviltä orgaanisilta yhdisteiltä (POP). Yleissopimus muodostaa ennalta varautumiseen perustuvat puitteet, ja sen tarkoituksena on lopettaa nykyään kahdenkymmenenkolmen ensisijaisen pysyvän orgaanisen yhdisteen tuotanto, käyttö, tuonti ja vienti, huolehtia yhdisteiden turvallisesta käsittelystä ja loppusijoituksesta ja vähentää tiettyjen orgaanisten yhdisteiden päästöjä tai poistaa ne.

               Sitoumukset, jotka on annettu yleissopimuksessa ja neuvoston päätöksellä 259/2004/EY hyväksyttyyn valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvässä pysyviä orgaanisia yhdisteitä koskevassa pöytäkirjassa, jäljempänä ’pöytäkirja’, on pantu unionin lainsäädännössä täytäntöön pysyvistä orgaanisista yhdisteistä annetulla asetuksella (EY) N:o 850/2004.

               Yleissopimuksen 8 artiklan 1 kohdassa määrätään, että sopimuspuoli voi toimittaa sihteeristölle ehdotuksen kemikaalin sisällyttämisestä yleissopimuksen liitteeseen A, B tai C, minkä jälkeen pysyvien orgaanisten yhdisteiden arviointikomitea, jäljempänä ’POP RC’, arvioi ehdotuksen 8 artiklan 3 ja 4 kohdan mukaisesti. Ehdotuksessa on annettava liitteessä D täsmennetyt tiedot. Liitteisiin tehtävien muutosten hyväksymismenettelystä määrätään yleissopimuksen 22 artiklassa.

               Tämä ehdotus neuvoston päätökseksi perustuu Euroopan unionin aikomukseen tehdä ehdotus oktametyylisyklotetrasiloksaanin (D4) sisällyttämisestä liitteeseen, ja tämä edellyttää kyseistä kemikaalia koskevat valintakriteerit sisältävän liitteen D mukaisen asiakirja-aineiston esittämistä ja tarkoittaa POP RC:n arvioinnin käynnistämistä.

               Jos D4 täyttää valintakriteerit, esitetään kyseisen kemikaalin riskinarviointiin tarvittavat lisätiedot. Tähän sisältyvät muun muassa tiedot tuotannosta, käyttötavoista sekä vaaran ja riskin arvioinneista unionissa. Jos laaditaan riskinhallinnan arviointi, on liitteen F mukaan esitettävä tiedot sosioekonomisista näkökohdista ottaen huomioon tilanne unionissa.

               Saatavilla olevien tutkimustulosten ja arviointiraporttien sekä yleissopimuksen liitteessä D vahvistettujen valintakriteereiden perusteella D4:llä on pysyvien orgaanisten yhdisteiden ominaisuuksia.

               D4:ää valmistetaan unionissa ja myös tuodaan aineena (sellaisenaan tai seoksissa) ja tavaroissa. D4:ää pääse ympäristöön formulointi- ja prosessointivaiheessa (”tuotanto”), tuotteiden ja esineiden käyttöiän aikana ja jätevaiheessa (kierrätys, kaatopaikalle sijoittaminen ja polttaminen). D4:ää käytetään eniten silikonipolymeerien tuotantoraaka-aineena.

               Tietojen levittämiseen tarkoitetun ECHA:n sivuston mukaan D4:n rekisteröity tonnimäärä on 100 000–1 000 000 tonnia vuodessa.

               Yhdistyneen kuningaskunnan toimivaltaiset viranomaiset ovat laatineet REACH-asetuksen liitteen XV mukaisesti asiakirja-aineiston tarkoituksenaan ehdottaa kahden siloksaaniyhdisteen sisällyttämistä REACH-asetuksen mukaiseen rajoitusmenettelyyn. Tässä rajoitusta koskevassa aineistossa ehdotetaan D4:n ja dekametyylisyklopentasiloksaanin (D5) markkinoille saattamisen tai käytön rajoittamista silloin, kun niiden pitoisuus on yhtä suuri tai suurempi kuin 0,1 % painosta henkilökohtaisissa hygieniatuotteissa, jotka pestään pois tavanomaisissa käyttöolosuhteissa.

               Näitä aineita käytetään eniten silikonipolymeerien tuotantoraaka-aineena. Näitä silikoninesteitä, elastomeerejä, geelejä ja hartseja puolestaan käytetään hyvin moniin eri tarkoituksiin, joita ovat muun muassa kumi; elastomeerit pinnoitteisiin ja tiivistysaineisiin; vaahdonestoaineet; juoksevuuden ja/tai kiillon lisääjät alkydimaaleissa ja -lakoissa; pehmennys-, vesitiivistys- ja kostutusaineet tekstiilien valmistuksessa; kiillotusaineiden ja muiden pintakäsittelyvalmisteiden aineosat; voiteluaineet, rasvat, tarttumattomuuspinnoitteet ja ponneaineet; paperinpäällysteet; hydrauliset, dialektriset ja lämmönsiirtonesteet; ja kuluttajatuotteet, kuten henkilökohtaisen hygienian, kodin ja autojen hoitoon tarkoitetut tuotteet. Polymeerejä voidaan myös muuttaa muilla funktionaalisilla ryhmillä, joilla on lukuisia muita sovelluksia. D4:ää ja D5:tä käytetään monissa kuluttajatuotteissa ja teollisissa sovelluksissa, ja näistä käyttötarkoituksista aiheutuu laajalle leviäviä päästöjä ympäristöön.

               Jäsenvaltioiden komitea antoi Euroopan kemikaaliviraston (ECHA) 41. kokouksessa vuonna 2015 ECHA:n pääjohtajan pyynnöstä REACH-asetuksen 77 artiklan 3 kohdan c alakohdan mukaisen lausunnon D4:n ja D5:n pysyvyydestä (P/vP) ja biokertymisestä (B/vB)
                  1
               . Komitean mukaan sekä D4 että D5 täyttää REACH-asetuksen liitteen XIII kriteerit vP ja vB. Ne siis täyttävät yleissopimuksen liitteen D kriteerit pysyvyyden ja biokertymisen osalta.

               D4:llä on yhdenmukaistettu luokitus aineiden ja seosten luokituksesta, merkinnöistä ja pakkaamisesta annetun asetuksen (EY) N:o 1272/2008, jäljempänä ’CLP-asetus’, liitteessä VI lisääntymiselle vaarallisena aineena kategoriassa 2 ja vesieliöille myrkyllisenä kategoriassa 4. Komission asetuksella (EU) N:o 286/2011 CLP-asetukseen lisätyn uuden krooninen myrkyllisyys vesieliöille -kriteerin myötä ympäristöluokittelun odotetaan tiukentuvan, sillä alhaisin luotettava ”kroonisen myrkyllisyyden vesieliöille ei havaittavaa vaikutusta” -pitoisuus (NOEC) on noin 4,4 µg/L. Kroonisen NOEC:n uskotaan johtavan yhdenmukaiseen luokitteluun, kun kyseessä on krooninen myrkyllisyys vesieliöille kategoriassa 1. D4 täyttäisi näin pysyvien orgaanisten yhdisteiden myrkyllisyyskriteerit sekä vesieliöt että nisäkkäät loppupisteissä.

               Edellä mainitussa REACH-arvioinnissa todistettujen PBT/vPvB-ominaisuuksien lisäksi liitteen XV perusteella laaditussa rajoitusta koskevassa aineistossa tarkasteltiin myös D4:n ja D5:n mahdollista kaukokulkeutumista ja pääteltiin, että koska kyseisillä aineilla on taipumus pysyä ilmakehässä ja niiden puoliintumisaika ilmakehässä on pitkä, D4 ja D5 voivat myös kaukokulkeutua ilmakehässä syrjäisille alueille.

               Kansanterveydestä Kanadassa vastaava Health Canada totesi vuonna 2008 seulonta-arvioinnissaan
                  2
               , että mallinnusdata D4:lle ominaisesta kulkeutumismatkasta osoitti D4:n kaukokulkeutumispotentiaalin ilmakehässä olevan suuri, ja D4 kulkeutuu ilmakehässä syrjäisille alueille, esimerkiksi arktiselle alueelle.

               Jäsenvaltioiden komitean lausunnon mukaan D4:ää löytyy monenlaisista organismeista (erityisesti kaloista ja vedessä elävistä selkärangattomista, mutta myös linnuista ja nisäkkäitä), ja sitä on eliöstössä syrjäisillä alueilla, muun muassa kaloissa ja linnuissa Euroopan arktisella alueella.

               D4:n hitaasta hajoavuudesta, biokertyvyydestä ja myrkyllisyydestä sekä kaukokulkeutumisesta nykyisin saatavilla olevien tietojen sekä edellä mainittujen tutkimusten ja raporttien perusteella esitetään, että D4 täyttää yleissopimuksen liitteessä D olevat kriteerit ja sitä olisi sen vuoksi pidettävä pysyvänä orgaanisena yhdisteenä.

               D4 on suurten tuotantomäärien kemikaali, jota käytetään laajasti kotitaloushyödykkeissä ja henkilökohtaisissa hygieniatuotteissa. Koska tämä kemikaali voi kulkeutua ympäristössä kauas, kansallisella tai unionin tasolla toteutetut toimenpiteet eivät riitä turvaamaan ympäristön ja ihmisten terveyden suojelun korkeaa tasoa, vaan tämä edellyttää laajempia kansainvälisiä toimia.

               On aiheellista, että komissio esittää unionin puolesta syyskuussa 2016 pidettävässä seuraavassa POP RC:n kokouksessa Tukholman yleissopimuksen sihteeristölle ehdotuksen oktametyylisyklotetrasiloksaanin sisällyttämiseksi liitteeseen A, B ja/tai C. Tämä muodostaa SEUT-sopimuksen 218 artiklan 9 kohdassa tarkoitetun unionin puolesta esitettävän kannan.

               2.INTRESSITAHOJEN KUULEMINEN JA VAIKUTUSTEN ARVIOINTI

               Siinä tapauksessa, että D4 täyttää yleissopimuksen liitteen D mukaiset valintakriteerit, kaikkia sopimuspuolia ja tarkkailijoita pyydetään toimittamaan tietoja kyseisen kemikaalin riskiprofiilin vahvistamiseksi. Tähän sisältyvät muun muassa tiedot tuotannosta, käyttötavoista sekä vaaran ja riskin arvioinneista. Jos riskiprofiilin perusteella päätetään siirtyä seuraavaan vaiheeseen ja laatia riskinhallinnan arvio, kaikkia sopimuspuolia ja tarkkailijoita pyydetään toimittamaan tietoja yleissopimuksen liitteen F mukaisista sosioekonomisista näkökohdista.  Sillä, että sopimuspuolia ja tarkkailijoita pyydetään laajasti toimittamaan tietoja, pyritään valmistelemaan kattavaa arviointia kyseisen kemikaalin vaikutuksista ihmisten terveyteen ja ympäristöön sekä ottamaan asianmukaisesti huomioon sopimuspuolten erilaiset valmiudet ja edellytykset riskinhallinnassa ja poistamisessa.

               Jos POP RC toteaa, että D4 täyttää Tukholman yleissopimuksen liitteen D mukaiset valintakriteerit, komissio käynnistää tutkimuksen, jolla kerätään tietoa D4:n mahdollisen liitteeseen sisällyttämisen sosioekonomisista vaikutuksista.

               3.EHDOTUKSEEN LIITTYVÄT OIKEUDELLISET NÄKÖKOHDAT

               Ehdotus koskee yleissopimuksen 8 artiklan 1 kohdan ja liitteen D kriteerien mukaisen asiakirja-aineiston koostamista siten, että kyseisen aineiston pohjalta voidaan antaa yleissopimuksen sihteeristölle ehdotus oktametyylisyklotetrasiloksaanin sisällyttämiseksi yleissopimuksen liitteeseen A, B ja/tai C.

               2016/0083 (NLE)

               Ehdotus

               NEUVOSTON PÄÄTÖS

               Euroopan unionin puolesta tehtävästä ehdotuksesta kemikaalien lisäämiseksi pysyviä orgaanisia yhdisteitä koskevan Tukholman yleissopimuksen liitteeseen A, B ja/tai C

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 191 artiklan 1 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unioni ratifioi pysyviä orgaanisia yhdisteitä koskevan Tukholman yleissopimuksen, jäljempänä ’yleissopimus’, 16 päivänä marraskuuta 2004 pysyviä orgaanisia yhdisteitä koskevan Tukholman yleissopimuksen hyväksymisestä Euroopan yhteisön puolesta 14 päivänä lokakuuta 2004 tehdyllä neuvoston päätöksellä 2006/507/EY
                  3
               .

               (2)Yleissopimuksen sopimuspuolena unioni voi tehdä ehdotuksia yleissopimuksen liitteiden muuttamiseksi. Yleissopimuksen liitteessä A luetellaan pysyviä orgaanisia yhdisteitä, jotka on eliminoitava, liitteessä B luetellaan pysyviä orgaanisia yhdisteitä, joita on rajoitettava, ja liitteessä C luetellaan pysyviä orgaanisia yhdisteitä, joiden tahattomaan tuotantoon on puututtava.

               (3)Saatavilla olevien tutkimustulosten ja arviointiraporttien sekä yleissopimuksen liitteessä D vahvistettujen valintakriteereiden perusteella oktametyylisyklotetrasiloksaanilla (CAS-numero 556-67-2)on pysyvien orgaanisten yhdisteiden ominaisuuksia.

               (4)Saatavilla olevien tietojen mukaan oktametyylisyklotetrasiloksaani täyttää Euroopan parlamentin ja neuvoston asetuksen (EY) N:o 1907/2006
                  4
                liitteessä XIII olevista kriteereistä sekä kriteerin ”hitaasti hajoava, biokertyvä ja myrkyllinen” (PBT) että kriteerin ”erittäin hitaasti hajoava ja erittäin voimakkaasti biokertyvä” (vPvB) aine ympäristössä.

               (5)Yhdistynyt kuningaskunta laati asetuksen (EY) N:o 1907/2006 69 artiklan 4 kohdan mukaisesti oktametyylisyklotetrasiloksaanista liitteen XV mukaisen rajoitusta koskevan asiakirja-aineiston
                  5
               , jotta voidaan puuttua riskiin, joka ympäristölle aiheutuu, kun oktametyylisyklotetrasiloksaania saatetaan markkinoille tai käytetään pitoisuuksina, jotka ovat yhtä suuria tai suurempia kuin 0,1 % painosta henkilökohtaisissa hygieniatuotteissa, jotka pestään pois tavanomaisissa käyttöolosuhteissa.

               (6)Oktametyylisyklotetrasiloksaania käytetään laajasti kaikilla maailmassa, ja sitä löytyy ympäristöstä. Koska oktametyylisyklotetrasiloksaani voi kulkeutua ympäristössä kauas, kansallisella tai unionin tasolla toteutetut toimenpiteet eivät riitä turvaamaan ympäristön ja ihmisten terveyden suojelun korkeaa tasoa, vaan tämä edellyttää laajempia kansainvälisiä toimia.

               (7)Unionin olisi sen vuoksi tehtävä yleissopimuksen sihteeristölle ehdotus oktametyylisyklotetrasiloksaanin sisällyttämiseksi yleissopimuksen liitteeseen A, B ja/tai C,

               ON HYVÄKSYNYT TÄMÄN PÄÄTÖKSEN:

               1 artikla

               1. Unioni tekee ehdotuksen oktametyylisyklotetrasiloksaanin sisällyttämiseksi pysyviä orgaanisia yhdisteitä koskevan Tukholman yleissopimuksen, jäljempänä ’yleissopimus’, liitteeseen A, B ja/tai C.

               2. Komissio toimittaa ehdotuksen ja kaikki yleissopimuksen liitteessä D edellytetyt tiedot unionin puolesta yleissopimuksen sihteeristölle.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                     http://echa.europa.eu/documents/10162/13641/art77-3c_msc_opinion_on_d4_and_d5_20150422_en.pdf

                  .

                     (2)
                  Environment Canada and Health Canada. Screening Assessment for the Challenge Octamethylcyclotetrasiloxane (D4) Chemical Abstracts Service Registry Number 556-67-2.Marraskuu 2008. Katso: http://www.ec.gc.ca/ese-ees/default.asp?lang=En&n=2481B508-1#a1.

                     (3)
                  EUVL L 209, 31.7.2006, s. 1.

                     (4)
                  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

                     (5)
                  Saatavilla seuraavassa osoitteessa:

                     http://www.echa.europa.eu/web/guest/restrictions-under-consideration

                     Rajoitusehdotus koskee myös dekametyylisyklopentasiloksaania.


               EUROOPAN KOMISSIO
            Bryssel 18.2.2016
            COM(2016) 76 final
            2016/0046(NLE)
            Ehdotus
            NEUVOSTON PÄÄTÖS
            Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta esitettävän kannan vahvistamisesta siltä osin kuin on kyse ehdotuksista muutoksiksi sääntöihin nro 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 ja 131 sekä ehdotuksesta uudeksi hiljaisten maantieajoneuvojen (QRTV) hyväksymistä koskevaksi säännöksi

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Yhdistyneiden kansakuntien Euroopan talouskomissio (UNECE) kehittää kansainvälisellä tasolla yhdenmukaistettuja vaatimuksia, joiden tarkoituksena on poistaa kaupan tekniset esteet vuoden 1958 tarkistetun sopimuksen sopimuspuolten välisestä moottoriajoneuvojen kaupasta ja varmistaa tällaisten ajoneuvojen osalta korkeatasoinen turvallisuus ja ympäristönsuojelu.

               Unioni on 27. marraskuuta 1997 tehdyn neuvoston päätöksen 97/836/EY mukaisesti liittynyt Yhdistyneiden kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus). Pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (rinnakkaissopimus) tekemisestä 31. tammikuuta 2000 tehdyn neuvoston päätöksen 2000/125/EY mukaisesti unioni on puolestaan liittynyt rinnakkaissopimukseen.

               Ajoneuvoja koskevien sääntöjen yhdenmukaistamista käsittelevän maailmanfoorumin, UNECE WP.29:n, kokoukset pidetään kolme kertaa jokaisena kalenterivuonna eli maaliskuussa, kesäkuussa ja marraskuussa. Kussakin kokouksessa vahvistetaan uusia UNECE:n sääntöjä ja muutoksia voimassa oleviin UNECE:n sääntöihin tai maailmanlaajuisiin teknisiin sääntöihin tekniikan kehityksen ottamiseksi huomioon. Ennen kutakin WP.29:n kokousta muutokset hyväksytään jossakin kuudesta WP.29:n alaisuudessa toimivasta työryhmästä.

               Sen jälkeen muutokset, täydennykset ja oikaisut hyväksytään lopullisesti WP.29:n kokouksessa, kunhan kokous on päätösvaltainen ja sopimuspuolten määräenemmistö kannattaa niitä. EU on sopimuspuolena kahdessa WP.29:n piiriin kuuluvassa sopimuksessa (vuosien 1958 ja 1998 sopimukset). Kutakin kokousta varten annetaan neuvoston päätös, ”megapäätös”, joka sisältää luettelon säännöistä, muutoksista, täydennyksistä ja oikaisuista ja jolla komissio valtuutetaan äänestämään unionin puolesta kussakin WP.29:n kokouksessa.

               Tässä neuvoston päätöksessä määritellään unionin kanta, jota noudatetaan äänestettäessä 7.–11 maaliskuuta 2016 pidettävään WP.29:n kokoukseen äänestettäväksi toimitetuista säännöistä, tarkistuksista, täydennyksistä ja oikaisuista.

               •Yhdenmukaisuus muiden alaa koskevien politiikkojen säännösten kanssa

               Tämä ehdotus täydentää unionin sisämarkkinapolitiikkaa autoteollisuuden osalta ja on täysin linjassa sen kanssa.

               WP.29-järjestelmä vahvistaa ajoneuvostandardien kansainvälistä yhdenmukaistamista. Vuoden 1958 sopimus on tässä suhteessa olennainen, sillä sen ansiosta EU:n valmistajat voivat toimia yhteisten tyyppihyväksyntäsääntöjen pohjalta ja tietävät, että sopimuspuolet hyväksyvät niiden tuotteet kansallisen lainsäädäntönsä mukaisina. Järjestelmän ansiosta on pystytty moottoriajoneuvojen yleisestä turvallisuudesta annetulla asetuksella (EY) N:o 661/2009 kumoamaan yli 50 EU-direktiiviä ja korvaamaan ne vuoden 1958 sopimuksen puitteissa laadituilla vastaavilla säännöillä.

               Vastaavaa mallia sovellettiin myös direktiiviin 2007/46/EY, jolla korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, komponentteihin ja erillisiin teknisiin yksiköihin. Tuolla direktiivillä sisällytettiin UNECE:n säännöt EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Kyseisen direktiivin antamisen jälkeen UNECE:n sääntöjä on yhä enemmän sisällytetty EU-tyyppihyväksyntää koskevaan unionin lainsäädäntöön.

               •Yhdenmukaisuus unionin muiden politiikkojen kanssa

               WP.29-järjestelmä on kytköksissä unionin kilpailukykypolitiikkaan, jota tämä aloite tukee. Ehdotus on yhdenmukainen myös suhteessa unionin liikenne- ja energiapolitiikkaan, joka otetaan asianmukaisesti huomioon laadittaessa ja hyväksyttäessä vuoden 1958 sopimuksen piiriin kuuluvia sääntöjä.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Tämän ehdotuksen oikeusperusta on Euroopan unionin toiminnasta tehdyn sopimuksen (SEUT-sopimuksen) 114 artikla yhdessä sen 218 artiklan 9 kohdan kanssa.

               •Toissijaisuusperiaate

               Ainoastaan unioni voi äänestää puoltavasti, kun kyse on kansainvälisistä oikeudellisista asiakirjoista, kuten ehdotuksista UNECE:n säännöiksi ja UNECE:n sääntöjen muutoksiksi sekä luonnoksista maailmanlaajuisiksi teknisiksi säännöiksi ja niiden sisällyttämisestä moottoriajoneuvojen tyyppihyväksyntää koskevaan unionin järjestelmään. Näin sekä estetään sisämarkkinoiden hajanaistuminen että varmistetaan yhtäläiset terveys- ja turvallisuusstandardit kaikkialla EU:ssa. Näin voidaan myös hyödyntää mittakaavaetuja: tuotteita voidaan valmistaa koko unionin markkinoille ja myös kansainvälisille markkinoille sen sijaan, että niitä räätälöitäisiin kansallisen tyyppihyväksynnän saamiseksi kustakin jäsenvaltiosta.

               Ehdotus on siten toissijaisuusperiaatteen mukainen.

               •Suhteellisuusperiaate

                  Tällä neuvoston päätöksellä valtuutetaan komissio äänestämään unionin puolesta. Päätös on neuvoston päätöksen 97/836/EY 5 artiklan 1 kohdan mukainen oikeasuhteinen päätös, jossa määritellään UNECE:ssa esitettävä EU:n yhtenäinen kanta siltä osin kuin kyse on äänestämisestä WP.29:n kokouksen esityslistalla olevista asioista. Ehdotus on näin ollen suhteellisuusperiaatteen mukainen, sillä siinä ei ylitetä sitä, mikä on tarpeen sen tavoitteiden saavuttamiseksi. Tavoitteena on varmistaa sisämarkkinoiden moitteeton toiminta ja taata samalla yleisen turvallisuuden ja suojelun korkea taso.

               •Toimintatavan valinta

               SEUT-sopimuksen 218 artiklan 9 kohdassa edellytetään neuvoston päätöksen käyttämistä kansainvälisellä sopimuksella perustetussa elimessä unionin puolesta esitettävän kannan vahvistamiseksi.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

               Ei sovelleta.

               •Sidosryhmien kuuleminen

               Ei sovelleta.

               •Asiantuntijatiedon keruu ja käyttö

               Ulkopuolista asiantuntemusta ei tarvittu tämän ehdotuksen yhteydessä. Moottoriajoneuvoja käsittelevä tekninen komitea on kuitenkin tarkastellut sitä.

               •Vaikutustenarviointi

               Ehdotuksesta ei voida tehdä vaikutustenarviointia, sillä se ei ole säädösluonteinen eikä vaihtoehtoisia toimia ole tarjolla tai voida käyttää.

               •Sääntelyn toimivuus ja yksinkertaistaminen

               Ehdotus ei aiheuta hallinnollista rasitetta, koska megapäätöksen liitteessä mainituilla muutoksilla ei aseteta yrityksille, pk-yritykset mukaan luettuina, uusia raportointiin liittyviä tai muita hallinnollisia velvoitteita. Tavoitteena onkin sen sijaan keventää hallinnollista rasitetta. Maailmanlaajuisesti yhdenmukaistettujen vaatimusten ansiosta valmistajat voivat esittää järjestelmien ja komponenttien hyväksyntäasiakirjat paitsi EU:ssa myös vientimarkkinoilla eli EU:n ulkopuolisten vuoden 1958 sopimuksen sopimuspuolten markkinoilla.

               Ehdotuksella on erittäin myönteinen vaikutus EU:n autoteollisuuden kilpailukykyyn ja kansainväliseen kauppaan. Sen, että EU:n kauppakumppanit hyväksyvät kansainvälisesti yhdenmukaistetut ajoneuvoja koskevat säännöt, katsotaan olevan paras keino poistaa tullin ulkopuolisia kaupan esteitä ja laajentaa EU:n autoteollisuuden yritysten pääsyä markkinoille.

               •Perusoikeudet

               Ehdotuksella ei ole vaikutuksia perusoikeuksien suojeluun.

               4.TALOUSARVIOVAIKUTUKSET

               Ehdotuksella ei ole talousarviovaikutuksia.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

               Ei sovelleta.

               •Selittävät asiakirjat (direktiivien osalta)

               Ei sovelleta.

               •Ehdotukseen sisältyvien säännösten yksityiskohtaiset selitykset

               Ehdotuksessa määritellään unionin kanta, jota noudatetaan äänestettäessä muutoksista UNECE-sääntöihin nro 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 ja 131 sekä uudesta UNECE-säännöstä, joka koskee hiljaisten maantieajoneuvojen (QRTV) hyväksymistä.

               2016/0046 (NLE)

               Ehdotus

               NEUVOSTON PÄÄTÖS

               Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta esitettävän kannan vahvistamisesta siltä osin kuin on kyse ehdotuksista muutoksiksi sääntöihin nro 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 ja 131 sekä ehdotuksesta uudeksi hiljaisten maantieajoneuvojen (QRTV) hyväksymistä koskevaksi säännöksi

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä 218 artiklan 9 kohdan kanssa,

               ottaa huomioon Euroopan komission ehdotuksen

               sekä katsoo seuraavaa:

               (1)Unioni on neuvoston päätöksen 97/836/EY
                  1
                mukaisesti liittynyt Yhdistyneiden kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista, jäljempänä ’vuoden 1958 tarkistettu sopimus’.

               (2)Unioni on neuvoston päätöksen 2000/125/EY mukaisesti
                  2
                liittynyt sopimukseen pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamisesta, jäljempänä ’rinnakkaissopimus’.

               (3)Euroopan parlamentin ja neuvoston direktiivillä 2007/46/EY
                  3
                korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, komponentteihin ja erillisiin teknisiin yksiköihin. Tuolla direktiivillä sisällytettiin UNECE:n säännöt EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Kyseisen direktiivin antamisen jälkeen UNECE:n sääntöjä on yhä enemmän sisällytetty EU-tyyppihyväksyntää koskevaan unionin lainsäädäntöön.

               (4)Saatujen kokemusten ja tekniikan kehityksen vuoksi olisi mukautettava tiettyjä vaatimuksia, jotka liittyvät UNECE:n sääntöihin nro 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 ja 131.

               (5)Jotta voitaisiin vahvistaa yhdenmukaiset määräykset, jotka koskevat hiljaisten maantieajoneuvojen (Quiet Road Transport Vehicles, QRTV) hyväksymistä niiden heikon kuuluvuuden osalta, olisi hyväksyttävä uusi tällaisia ajoneuvoja koskeva UNECE:n sääntö.

               (6)Sen vuoksi on syytä vahvistaa edellä mainittujen UNECE:n asiakirjojen hyväksymistä koskeva kanta, joka esitetään unionin puolesta vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa,

               ON HYVÄKSYNYT TÄMÄN PÄÄTÖKSEN:

               1 artikla

               Vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa 7 ja 11 päivän maaliskuuta 2016 välisenä aikana unionin puolesta esitettävä kanta on, että unioni äänestää tämän päätöksen liitteessä lueteltujen ehdotusten puolesta.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).

                     (2)
                  Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).

                     (3)
                  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).

    ---documentbreak---

               EUROOPAN KOMISSIO
            Bryssel 18.2.2016
            COM(2016) 76 final
            LIITE
            asiakirjaan
            ehdotus neuvoston päätökseksi
            Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta esitettävän kannan vahvistamisesta siltä osin kuin on kyse ehdotuksista muutoksiksi sääntöihin nro 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 ja 131 sekä ehdotuksesta uudeksi hiljaisten maantieajoneuvojen (QRTV) hyväksymistä koskevaksi säännöksi

               LIITE

                        Sääntö nro

                        Työjärjestyksen kohta

                        Työjärjestyksen kohdan otsikko

                        Asiakirjaviite

                        10

                        4.9.1.

                        Ehdotus: täydennys 1 muutossarjaan 05, sääntö nro 10 (sähkömagneettinen yhteensopivuus)

                        ECE/TRANS/WP.29/2016/16

                        10

                        4.9.2.

                        Ehdotus: täydennys 3 muutossarjaan 04, sääntö nro 10 (sähkömagneettinen yhteensopivuus)

                        ECE/TRANS/WP.29/2016/17

                        34

                        4.8.1.

                        Ehdotus: täydennys 1 muutossarjaan 03, sääntö nro 34 (palovaaran torjuminen)

                        ECE/TRANS/WP.29/2016/8

                        41

                        4.6.1.

                        Ehdotus: täydennys 4 muutossarjaan 04, sääntö nro 41 (moottoripyörien melupäästöt)

                        ECE/TRANS/WP.29/2016/3

                        46

                        4.8.2.

                        Ehdotus: täydennys 3 muutossarjaan 04, sääntö nro 46 (epäsuoran näkemän tarjoavat laitteet)

                        ECE/TRANS/WP.29/2016/9

                        48

                        4.9.3.

                        Ehdotus: täydennys 7 muutossarjaan 06, sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2016/18

                        48

                        4.9.4.

                        Ehdotus: täydennys 9 muutossarjaan 05, sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2016/19

                        48

                        4.9.5.

                        Ehdotus: täydennys 16 muutossarjaan 04, sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2016/20

                        50

                        4.9.6.

                        Ehdotus: täydennys 18 alkuperäiseen muutossarjaan, sääntö nro 50 (mopojen ja moottoripyörien etu-, taka-, jarru- ja suuntavalaisimet)

                        ECE/TRANS/WP.29/2016/21

                        51

                        4.6.2.

                        Ehdotus: täydennys 1 muutossarjaan 03, sääntö nro 51 (luokkien M ja N ajoneuvojen melu)

                        ECE/TRANS/WP.29/2016/4

                        53

                        4.9.7.

                        Ehdotus: täydennys 18 muutossarjaan 01, sääntö nro 53 (luokan L3 ajoneuvojen valaisimien ja merkkivalolaitteiden asennus)

                        ECE/TRANS/WP.29/2016/22

                        53

                        4.9.8.

                        Ehdotus: uusi muutossarja 02, sääntö nro 53 (luokan L3 ajoneuvojen valaisimien ja merkkivalolaitteiden asennus)

                        ECE/TRANS/WP.29/2016/23

                        55

                        4.7.1.

                        Ehdotus: täydennys 5 muutossarjaan 01, sääntö nro 55 (mekaaniset kytkinlaitteet)

                        ECE/TRANS/WP.29/2016/5

                        60

                        4.15.1.

                        Ehdotus: täydennys 5, sääntö nro 60 (hallintalaitteiden, merkkivalaisinten ja osoittimien tunnistaminen)

                        ECE/TRANS/WP.29/2016/27

                        73

                        4.12.1.

                        Ehdotus: oikaisu 1 (ainoastaan ranskankielinen toisinto) muutossarjaan 01, sääntö nro 73 (sivusuojat)

                        ECE/TRANS/WP.29/2016/31

                        83

                        4.15.2.

                        Ehdotus: täydennys 2 muutossarjaan 07, sääntö nro 83 (luokkien M1 ja N1 ajoneuvojen päästöt)

                        ECE/TRANS/WP.29/2016/28

                        94

                        4.11.1

                        Ehdotus: oikaisu 3 (ainoastaan venäjänkielinen toisinto) muutossarjaan 01, sääntö nro 94 (etutörmäyssuojaus)

                        ECE/TRANS/WP.29/2016/32

                        107

                        4.8.3.

                        Ehdotus: täydennys 5 muutossarjaan 05, sääntö nro 107 (linja-autojen yleiset rakennevaatimukset)

                        ECE/TRANS/WP.29/2016/10

                        107

                        4.8.4.

                        Ehdotus: täydennys 5 muutossarjaan 06, sääntö nro 107 (linja-autojen yleiset rakennevaatimukset)

                        ECE/TRANS/WP.29/2016/11

                        107

                        4.8.5.

                        Ehdotus: muutossarjan 07 luonnos, sääntö nro 107 (linja-autojen yleiset rakennevaatimukset)

                        ECE/TRANS/WP.29/2016/12

                        110

                        4.8.6.

                        Ehdotus: muutossarja 02, sääntö nro 110 (paineistettua/nesteytettyä maakaasua käyttävät ajoneuvot)

                        ECE/TRANS/WP.29/2016/13

                        113

                        4.9.9.

                        Ehdotus: täydennys 6 muutossarjaan 01, sääntö nro 113 (symmetrisen ajovalon aikaansaavat ajovalaisimet)

                        ECE/TRANS/WP.29/2016/24

                        118

                        4.8.7.

                        Ehdotus: täydennys 2 muutossarjaan 02, sääntö nro 118 (materiaalien palokäyttäytyminen)

                        ECE/TRANS/WP.29/2016/14

                        125

                        4.8.8.

                        Ehdotus: täydennys 1 muutossarjaan 01, sääntö 125 (kuljettajan etunäkyvyysalue)

                        ECE/TRANS/WP.29/2016/15

                        128

                        4.9.10.

                        Ehdotus: täydennys 5 alkuperäiseen muutossarjaan, sääntö nro 128 (valodiodivalonlähteet (LED))

                        ECE/TRANS/WP.29/2016/25

                        130

                        4.7.2.

                        Ehdotus: täydennys 1 sääntöön nro 130 (kaistavahtijärjestelmä)

                        ECE/TRANS/WP.29/2016/6

                        131

                        4.7.3.

                        Ehdotus: täydennys 2 muutossarjaan 01, sääntö nro 131 (kehittyneet hätäjarrutusjärjestelmät)

                        ECE/TRANS/WP.29/2016/7

                        4.13.1.

                        Ehdotus: uusi hiljaisten maantieajoneuvojen (QRTV) hyväksymistä koskeva sääntö

                        ECE/TRANS/WP.29/2016/26


Avis juridique important

|

52003PC0836(02)

Ehdotus: neuvoston päätös itävallan kautta kulkeviin raskaisiin tavarankuljetusajoneuvoihin sovellettavaa väliaikaista pistejärjestelmää koskevan Euroopan yhteisön ja Sveitsin valaliiton välisen hallinnollisen järjestelyn tekemisestä kirjeenvaihtona  /* KOM/2003/0836 lopull. - CNS 2003/0322 */

Ehdotus: NEUVOSTON PÄÄTÖS Itävallan kautta kulkeviin raskaisiin tavarankuljetusajoneuvoihin sovellettavaa väliaikaista pistejärjestelmää koskevan Euroopan yhteisön ja Sveitsin valaliiton välisen hallinnollisen järjestelyn tekemisestä kirjeenvaihtona(komission esittämä)PERUSTELUT1. Rautateiden ja maanteiden tavara- ja henkilöliikenteestä tehdyn Euroopan yhteisön ja Sveitsin valaliiton välisen sopimuksen [1] 11 artiklassa määrätään, että sveitsiläisten liikenteenharjoittajien kauttakulkuun Itävallan läpi sovelletaan Itävallan liittymisestä Euroopan unioniin tehdyn liittymisasiakirjan pöytäkirjan n:o 9 11 artiklan määräyksiä vastaavaa ekopistejärjestelmää pöytäkirjan voimassaolon rajoissa.[1]  EYVL L 114, 30.4.2002, s. 91.2. Itävallan, Suomen ja Ruotsin liittymisestä Euroopan unioniin tehdyn liittymisasiakirjan pöytäkirjassa n:o 9 [2], joka koskee maantie- ja rautatieliikennettä sekä yhdistettyjä kuljetuksia Itävallassa, vahvistetaan erityinen Itävallan kautta kulkevia raskaita tavarankuljetusajoneuvoja koskeva järjestelmä. Pöytäkirjan 11 artiklan 2 kohdan a alakohdan mukaan ekopistejärjestelmä on voimassa 31. joulukuuta 2003 saakka.[2]  EYVL C 241, 29.8.1994.3. Laekenissa 14. ja 15. joulukuuta 2001 kokoontunut Eurooppa-neuvosto pyysi ekopistejärjestelmän voimassaolon jatkamista. Komissio antoi 20. joulukuuta 2001 ehdotuksen Euroopan parlamentin ja neuvoston asetukseksi Itävallan kautta kulkeviin raskaisiin tavarankuljetusajoneuvoihin sovellettavan ekopistejärjestelmän käyttöönotosta vuodeksi 2004 [3]. Euroopan parlamentti ja neuvosto pääsivät tästä ehdotuksesta sopimukseen sovittelumenettelyssä 25. marraskuuta 2003. Sopimuksen pohjalta annetaan asetus, joka tulee voimaan 1. tammikuuta 2004.[3]  KOM(2001) 807 lopullinen, 20.12.2001.4. Sveitsi osallistuu nykyisin ekopistejärjestelmään Itävallan ja Sveitsin kahdenvälisen sopimuksen pohjalta. Järjestelmän voimassaolo päättyy 31. joulukuuta 2003. Maaliikennesopimuksen (ks. kohta 1 edellä) 11 artiklan mukaisesti Sveitsin on liityttävä mainitulla asetuksella luotuun tilapäiseen pistejärjestelmään, jota sovelletaan raskaiden tavarankuljetusajoneuvojen kauttakulkuliikenteeseen Itävallan alueella. Tasavertaiseen kohteluun ja yhteisön ja Sveitsin tekemien kansainvälisten sitoumusten jatkuvuuteen liittyvistä syistä uutta tilapäistä pistejärjestelmää olisi sovellettava Sveitsiin 1. tammikuuta 2004 alkaen.5. Yhteisön olisi siis aloitettava Sveitsin kanssa neuvottelut hallinnollisesta järjestelystä, jolla varmistetaan Sveitsin osallistuminen uuteen väliaikaiseen pistejärjestelmään.6. Koska hallinnollista järjestelyä on sovellettava jo 1. tammikuuta 2004 alkaen, komissio pyytää neuvostoa esittämään samalla kertaa kantansa sekä neuvotteluja koskevasta suosituksesta että ehdotuksista hallinnollisen järjestelyn allekirjoittamista, väliaikaista soveltamista ja tekemistä koskeviksi neuvoston päätöksiksi. Näin ollen komissio antaa neuvostolle asiaa koskevan suosituksen ja ehdotukset neuvoston päätöksiksi.2003/0322 (CNS)Ehdotus: NEUVOSTON PÄÄTÖS Itävallan kautta kulkeviin raskaisiin tavarankuljetusajoneuvoihin sovellettavaa väliaikaista pistejärjestelmää koskevan Euroopan yhteisön ja Sveitsin valaliiton välisen hallinnollisen järjestelyn tekemisestä kirjeenvaihtonaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 71 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,ottaa huomioon komission ehdotuksen [4],[4]  EUVL C ..., ..., s. ...ottaa huomioon Euroopan parlamentin lausunnon [5],[5]  EUVL C ..., ..., s. ...sekä katsoo seuraavaa:(1) Rautateiden ja maanteiden tavara- ja henkilöliikenteestä tehdyn Euroopan yhteisön ja Sveitsin valaliiton välisen sopimuksen [6] 11 artiklassa määrätään, että sveitsiläisten liikenteenharjoittajien kauttakulkuun Itävallan läpi sovelletaan Itävallan liittymisestä Euroopan unioniin tehdyn liittymisasiakirjan pöytäkirjan n:o 9 11 artiklan määräyksiä vastaavaa ekopistejärjestelmää.[6]  EYVL L 114, 30.4.2002, s. 91.(2) Euroopan parlamentti ja neuvosto sopivat 25 päivänä marraskuuta 2003 uudesta tilapäisestä pistejärjestelmästä, jota sovelletaan 1 päivästä tammikuuta 2004 alkaen Itävallan kautta kulkeviin yhteisön raskaisiin tavarankuljetusajoneuvoihin.(3) Komissio on neuvotellut Euroopan yhteisön puolesta yhteisön ja Sveitsin valaliiton välisen kirjeenvaihtona tehdyn hallinnollisen järjestelyn Itävallan kautta kulkeviin raskaisiin tavarankuljetusajoneuvoihin sovellettavasta tilapäisestä pistejärjestelmästä.(4) Tämä hallinnollinen järjestely on allekirjoitettu yhteisön puolesta ... päivänä ...kuuta ... sillä varauksella, että se hyväksytään lopullisesti myöhemmin ... päivänä ...kuuta ... tehdyn neuvoston päätöksen .../.../EY mukaisesti.(5) Hallinnollinen järjestely olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Itävallan kautta kulkeviin raskaisiin tavarankuljetusajoneuvoihin sovellettavaa väliaikaista pistejärjestelmää koskeva Euroopan yhteisön ja Sveitsin valaliiton välinen kirjeenvaihtona tehty hallinnollinen järjestely.Hallinnollisen järjestelyn teksti on tämän päätöksen liitteenä.2 artiklaTämä päätös julkaistaan Euroopan unionin virallisessa lehdessä.Tehty BrysselissäNeuvoston puolestaPuheenjohtajaLiiteEuroopan yhteisön ja Sveitsin valaliiton välinen kirjeenvaihtona tehtävä  HALLINNOLLINEN JÄRJESTELYItävallan kautta kulkeviin raskaisiin tavarankuljetusajoneuvoihin sovellettavasta väliaikaisesta pistejärjestelmästäA. Euroopan yhteisön kirjeArvoisa vastaanottajaMinulla on kunnia ilmoittaa, että Euroopan yhteisön ja Sveitsin valaliiton välisen rautateiden ja maanteiden tavara- ja henkilöliikenteestä tehdyn sopimuksen [7] 11 artiklan puitteissa käytyjen Euroopan yhteisön ja Sveitsin valaliiton valtuuskuntien välisten neuvottelujen tuloksena on sovittu seuraavaa:[7]  EYVL L 114, 30.4.2002, s. 91.1. Väliaikaista pistejärjestelmää sovelletaan Sveitsissä rekisteröityihin kuorma-autoihin, joiden sallittu enimmäispaino on yli 7,5 tonnia ja joiden on suoritettava 6, 7 tai 8 pistettä Itävallan kauttakulusta tyhjänä tai lastattuna.Yli kahdeksan pistettä suorittavat ajoneuvot eivät saa kulkea Itävallan kautta.Sellaisiin ajoneuvoihin, jotka suorittaisivat viisi pistettä tai vähemmän, ei sovelleta pistejärjestelmää.2. Itävallan kautta kulkeville Sveitsin raskaille tavarankuljetusajoneuvoille myönnetään 140 992 ekopistettä vuonna 2004, 133 572 ekopistettä vuonna 2005 ja 126 151 ekopistettä vuonna 2006.Viidesosa näistä pisteistä jaetaan paperipisteinä.3. Pisteiden hallintoa ja valvontaa koskevat säännöt ja menettelyt ovat soveltuvin osin samat kuin ne, joita on sovellettu aiemmassa ekopistejärjestelmässä ja jotka on vahvistettu Sveitsin valaliiton ympäristö-, liikenne-, energia- ja viestintäministeriön pääjohtajan ja Itävallan tasavallan liittovaltion tiede- ja liikenneministerin 9. syyskuuta 1999 tekemässä sopimuksessa ekopistejärjestelmän soveltamisesta Itävallan kauttakulkuliikenteeseen.Euroopan yhteisön ja Sveitsiin valaliiton maaliikennekomitea vahvistaa tarvittaessa väliaikaiseen pistejärjestelmään, pisteiden jakamiseen ja tämän kirjeenvaihdon soveltamista koskeviin teknisiin näkökohtiin liittyviä lisätoimenpiteitä.4. Tämä hallinnollinen järjestely tulee voimaan seuraavana päivänä sen jälkeen, kun molemmat osapuolet ovat ilmoittaneet, että sen tekemistä koskevat sisäiset menettelyt on saatettu päätökseen.Hallinnollista järjestelyä sovelletaan väliaikaisesti 1 päivästä tammikuuta 2004.Sopimuksen soveltaminen päättyy kestävän liikennepolitiikan edistämiseksi Itävallan kautta kulkeviin raskaisiin tavarankuljetusajoneuvoihin sovellettavan siirtymäkauden kauttakulkujärjestelmän käyttöönotosta vuodeksi 2004 annetun Euroopan parlamentin ja neuvoston asetuksen (EY) N:o xxxx/2003 voimassaolon päättyessä.Pyydän teitä vahvistamaan, että maanne hallitus hyväksyy tämän kirjeen sisällön.KunnioittavastiYhteisön puolestaB. Sveitsin valaliiton kirjeArvoisa vastaanottajaViittaan ... päivänä ...kuuta ... päivättyyn kirjeeseenne, jossa ilmoitatte seuraavaa:"Minulla on kunnia ilmoittaa, että Euroopan yhteisön ja Sveitsin valaliiton välisen rautateiden ja maanteiden tavara- ja henkilöliikenteestä tehdyn sopimuksen [8] 11 artiklan puitteissa käytyjen Euroopan yhteisön ja Sveitsin valaliiton valtuuskuntien välisten neuvottelujen tuloksena on sovittu seuraavaa:[8]  EYVL L 114, 30.4.2002, s. 91.1. Väliaikaista pistejärjestelmää sovelletaan Sveitsissä rekisteröityihin kuorma-autoihin, joiden sallittu enimmäispaino on yli 7,5 tonnia ja joiden on suoritettava 6, 7 tai 8 pistettä Itävallan kauttakulusta tyhjänä tai lastattuna.Yli kahdeksan pistettä suorittavat ajoneuvot eivät saa kulkea Itävallan kautta.Sellaisiin ajoneuvoihin, jotka suorittaisivat viisi pistettä tai vähemmän, ei sovelleta pistejärjestelmää.2. Itävallan kautta kulkeville Sveitsin raskaille tavarankuljetusajoneuvoille myönnetään 140 992 ekopistettä vuonna 2004, 133 572 ekopistettä vuonna 2005 ja 126 151 ekopistettä vuonna 2006.Viidesosa näistä pisteistä jaetaan paperipisteinä.3. Pisteiden hallintoa ja valvontaa koskevat säännöt ja menettelyt ovat soveltuvin osin samat kuin joita on sovellettu aiemmassa ekopistejärjestelmässä ja jotka on vahvistettu Sveitsin valaliiton ympäristö-, liikenne-, energia- ja viestintäministeriön pääjohtajan ja Itävallan tasavallan liittovaltion tiede- ja liikenneministerin 9. syyskuuta 1999 tekemässä sopimuksessa ekopistejärjestelmän soveltamisesta Itävallan kauttakulkuliikenteeseen.Euroopan yhteisön ja Sveitsiin valaliiton maaliikennekomitea vahvistaa tarvittaessa väliaikaiseen pistejärjestelmään, pisteiden jakamiseen ja tämän kirjeenvaihdon soveltamista koskeviin teknisiin näkökohtiin liittyviä lisätoimenpiteitä.4. Tämä hallinnollinen järjestely tulee voimaan seuraavana päivänä sen jälkeen, kun molemmat osapuolet ovat ilmoittaneet, että sen tekemistä koskevat sisäiset menettelyt on saatettu päätökseen.Hallinnollista järjestelyä sovelletaan väliaikaisesti 1 päivästä tammikuuta 2004.'Sopimuksen soveltaminen päättyy kestävän liikennepolitiikan edistämiseksi Itävallan kautta kulkeviin raskaisiin tavarankuljetusajoneuvoihin sovellettavan siirtymäkauden kauttakulkujärjestelmän käyttöönotosta vuodeksi 2004 annetun Euroopan parlamentin ja neuvoston asetuksen (EY) N:o xxxx/2003 voimassaolon päättyessä.Olisin kiitollinen, jos voisitte vahvistaa hallituksenne suostumuksen tämän kirjeen sisältöön."Minulla on kunnia vahvistaa, että maani hallitus hyväksyy tämän kirjeen sisällön.KunnioittavastiSveitsin valaliiton puolesta


Tärkeä oikeudellinen huomautus

|

52006PC0815

Ehdotus: neuvoston päätös jäsenvaltioiden työllisyyspolitiikan suuntaviivoista  /* KOM/2006/0815 lopull. - CNS 2006/0271 */

	[pic] | EUROOPAN YHTEISÖJEN KOMISSIO |Bryssel 12.12.2006KOM(2006) 815 lopullinen2006/0271 (CNS)Ehdotus:NEUVOSTON PÄÄTÖSjäsenvaltioiden työllisyyspolitiikan suuntaviivoista(komission esittämä)PERUSTELUTVuodesta 2005 käynnissä ollut uusi Lissabonin strategia perustuu uuteen hallintosykliin, ja yhdennettyjen suuntaviivojen paketti on voimassa vuoteen 2008 saakka. Näitä suuntaviivoja toteutetaan talous-, sosiaali- ja ympäristöalalla, ja jäsenvaltiot ovat niiden pohjalta laatineet kansalliset uudistusohjelmansa, joissa esitetään jäsenvaltioiden kolmivuotinen strategia kasvun ja työpaikkojen luomiseksi.Komissio esittää arvioinnin kansallisista uudistusohjelmista vuosikertomuksessa ja siihen liittyvässä luonnoksessa yhteiseksi työllisyysraportiksi, joka annetaan perustamissopimuksen 128 artiklan 1 kohdassa tarkoitetun menettelyn mukaisesti. Arviointi vahvistaa, että työllisyys on kasvussa ja työttömyys vähenemässä. Tuottavuuden kasvu ja työpaikkojen laatu eivät kuitenkaan edelleenkään riitä vastaamaan Euroopan tarpeisiin. Euroopan työmarkkinoiden kyky vastata globalisaation haasteisiin ja ikääntymiseen ovat edelleen olennaisen tärkeitä kysymyksiä. Kansallisten uudistusohjelmien analyysissa esitetään lisäksi kunkin Euroopan työllisyysstrategian kolmen painopisteen osalta seuraavat keskeiset näkökohdat:-  Politiikan täytäntöönpano on edistynyt pisimmälle siltä osin kuin pyrkimyksenä on houkutella enemmän ihmisiä työelämään ja saada heidät pysymään siellä. Työnteon osalta on kiinnitetty enemmän huomiota elämänvaiheajatteluun perustuvaan yhdennettyyn lähestymistapaan, mutta nuoria, naisia ja iäkkäitä työntekijöitä koskevia toimintastrategioita käsitellään edelleen enimmäkseen toisistaan erillään.-  Täytäntöönpanoraporteista käy ilmi, että politiikan täytäntöönpano on heikointa työntekijöiden ja yritysten sopeutumiskyvyn parantamisen alalla. Sitä varten tarvitaan ehdottomasti kattavampi toimintamalli, jossa yhdistetään paremmin toisiinsa joustavuus ja turva. Yhdennetty joustoturvaa koskeva toimintamalli on saanut huomiota – on kuitenkin tarpeen kehittää useita erilaisia toimintalinjoja joustoturvan edistämiseksi kaikissa jäsenvaltioissa.-  Koulutusjärjestelmien rakenteellisiin uudistuksiin ja niiden yhteyksiin työmarkkinoille on kiinnitetty varsin paljon huomiota. Useissa jäsenvaltioissa ei kuitenkaan edelleenkään ole luotu yhtenäisiä ja kattavia strategioita. Koulutusaloitteissa keskitytään yhä edelleen pääasiallisesti nuoriin, ja yli 45-vuotiaiden osallistuminen elinikäiseen oppimiseen on edelleen huolestuttavan alhaisella tasolla.Näissä päätelmissä vahvistetaan nykyisissä työllisyyden suuntaviivoissa ilmaistut toimintalinjat ja uudistussuunnitelma. Perustamissopimuksen 128 artiklan 2 kohdassa vahvistettujen menettelytapaan liittyvien syiden vuoksi suuntaviivojen voimassaolo vuoden 2007 osalta on vahvistettava neuvoston päätöksellä, kun on ensin kuultu Euroopan parlamenttia, alueiden komiteaa, Euroopan talous- ja sosiaalikomiteaa sekä työllisyyskomiteaa.2006/0271 (CNS)Ehdotus:NEUVOSTON PÄÄTÖSjäsenvaltioiden työllisyyspolitiikan suuntaviivoistaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 128 artiklan 2 kohdan,ottaa huomioon komission ehdotuksen[1],ottaa huomioon Euroopan parlamentin lausunnon[2],ottaa huomioon Euroopan talous- ja sosiaalikomitean lausunnon[3],alueiden komiteaa kuultuaan,ottaa huomioon työllisyyskomitean lausunnon,sekä katsoo seuraavaa:(1) Lissabonin strategian uudistamisessa vuonna 2005 painopiste asetettiin kasvuun ja työpaikkoihin. Euroopan työllisyysstrategiaan kuuluvat työllisyyden suuntaviivat ja talouspolitiikan laajat suuntaviivat on hyväksytty yhdennettynä kokonaisuutena[4], jossa Euroopan työllisyysstrategialla on keskeisin asema Lissabonin strategiaan sisältyvien työllisyys- ja työmarkkinatavoitteiden saavuttamisessa.(2) Unionin on otettava käyttöön kaikki asianmukaiset jäsenvaltioiden ja yhteisön keinot, koheesiopolitiikka mukaan lukien, Lissabonin strategian kaikilla kolmella osa-alueella eli talous-, sosiaali- ja ympäristöalalla niiden välisten synergioiden hyödyntämiseksi entistä tehokkaammin ja ottaen yleisesti huomioon kestävän kehityksen.[5](3) Työllisyyden suuntaviivoja ja talouspolitiikan laajoja suuntaviivoja olisi tarkistettava perusteellisesti ainoastaan kolmen vuoden välein, ja välivuosina vuoteen 2008 asti niitä olisi päivitettävä vain erittäin rajoitetusti, jotta varmistetaan tehokkaan täytäntöönpanon edellyttämä vakaus.(4) Komission vuosikertomukseen ja yhteiseen työllisyysraporttiin sisältyvä jäsenvaltioiden kansallisten uudistusohjelmien tarkastelu osoittaa, että jäsenvaltioiden olisi jatkettava toimia painopistealueilla, eli-  pyrittävä saamaan useampia ihmisiä työelämään ja jatkamaan työelämässä, lisäämään työvoiman tarjontaa ja nykyaikaistamaan sosiaalisen suojelun järjestelmiä-  parantamaan työntekijöiden ja yritysten sopeutumiskykyä ja-  investoimaan enemmän inhimilliseen pääomaan parantamalla koulutusta ja taitoja.(5) 23 ja 24 päivänä maaliskuuta 2006 kokoontunut Eurooppa-neuvosto korosti työllisyyspolitiikkojen keskeistä asemaa Lissabonin strategiassa ja sitä, että ensisijaisten ryhmien työllistymismahdollisuuksia on lisättävä elämänkaariajattelua noudattaen. Tässä yhteydessä se hyväksyi naisten ja miesten tasa-arvoa koskevan eurooppalaisen sopimuksen, jonka pitäisi korostaa entisestään tasa-arvokysymysten valtavirtaistamista ja edistää naisten työllistymisnäkymiä ja -mahdollisuuksia laajemmassa yhteydessä.(6) Työntekijöiden Euroopan laajuisen liikkuvuuden esteiden poistamisen perussopimusten mukaisesti, liittymissopimukset mukaan lukien, pitäisi vahvistaa sisämarkkinoiden toimintaa ja tehostaa niiden kasvua ja työllistämismahdollisuuksia.(7) Komission suorittama jäsenvaltioiden kansallisten uudistusohjelmien tarkastelu ja Eurooppa-neuvoston päätelmät huomioon ottaen nyt olisi keskityttävä tehokkaaseen ja ajallaan tapahtuvaan täytäntöönpanoon ja kiinnitettävä erityistä huomiota vuosien 2005–2008 suuntaviivoissa vahvistettuihin määrällisiin tavoitteisiin Eurooppa-neuvoston päätelmien mukaisesti.(8) Jäsenvaltioiden olisi otettava työllisyyden suuntaviivat huomioon suunnitellessaan yhteisön, erityisesti Euroopan sosiaalirahaston, myöntämän rahoituksen käyttöä.(9) Koska kyse on yhdennetystä suuntaviivapaketista, jäsenvaltioiden olisi pantava täysimääräisesti täytäntöön talouspolitiikan laajat suuntaviivat,ON TEHNYT TÄMÄN PÄÄTÖKSEN:1 artiklaPidetään vuonna 2007 voimassa jäsenvaltioiden työllisyyspolitiikkojen suuntaviivoista 12 päivänä heinäkuuta 2005 tehdyn neuvoston päätöksen 2005/600/EY liitteessä vahvistetut jäsenvaltioiden työllisyyspolitiikan suuntaviivat, jotka jäsenvaltioiden on otettava huomioon työllisyyspolitiikassaan .2 artiklaTämä päätös on osoitettu kaikille jäsenvaltioille.Tehty Brysselissä […] päivänä […]kuuta […].Neuvoston puolestaPuheenjohtaja[…] [1] EUVL C , , s. .[2] EUVL C , , s. .[3] EUVL C , , s. .[4] EUVL L 205, 6.8.2005, s. 21 (työllisyyden suuntaviivat) ja s. 28 (talouspolitiikan laajat suuntaviivat).[5] Vrt. EUVL L 205, 6.8.2005 (työllisyyden suuntaviivat), johdanto-osan 4 kappale.


Tärkeä oikeudellinen huomautus

|

52004PC0810

Ehdotus neuvoston päätös Tšekin ja Puolan liittymisen vaikutuksista Euroopan yhteisön osallistumiseen kansainvälisestä Oderin suojelukomissiosta tehtyyn sopimukseen ja kansainvälisestä Elben suojelukomissiosta tehtyyn sopimukseen  /* KOM/2004/0810 lopull. */

	Bryssel 16.12.2004KOM(2004) 810 lopullinenEhdotusNEUVOSTON PÄÄTÖSTšekin ja Puolan liittymisen vaikutuksista Euroopan yhteisön osallistumiseen kansainvälisestä Oderin suojelukomissiosta tehtyyn sopimukseen ja kansainvälisestä Elben suojelukomissiosta tehtyyn sopimukseen(komission esittämä)PERUSTELUTUusien jäsenvaltioiden liityttyä unioniin 1. toukokuuta 2004 EU:n jäsenvaltioiden ja kolmansien maiden rajat ylittävien jokien valuma-alueiden tilanne on muuttunut kahdella tavalla.Ensimmäinen seuraus tästä on se, että EU:n rajojen siirryttyä idemmäksi rajat ylittäviin jokiin liittyviä asioita on nyt käsiteltävä uusien naapurimaiden kanssa. Tämän vuoksi on tutkittava, voisiko Euroopan yhteisö osallistua kauempana Itä-Euroopassa sijaitsevia jokia ja vesiväyliä koskeviin voimassa oleviin tai uusiin kansainvälisiin sopimuksiin ja millä tavoin.Toinen välitön seuraus on se, että sellaisten kansainvälisten jokien tilanne, jotka laajentumisen jälkeen sijaitsevat kokonaan EU:n alueella, on muuttunut oleellisesti. Oderin ja Elben valuma-alueet ovat tässä tilanteessa.Euroopan yhteisö on sopimuspuolena kansainvälisestä Oderin suojelukomissiosta tehdyssä sopimuksessa[1] sekä kansainvälisestä Elben suojelukomissiosta tehdyssä sopimuksessa[2], jäljempänä ’Oder- ja Elbe-sopimukset’.Molemmissa tapauksissa yhteisön osallistuminen oli tarpeen, koska sopimukset tehtiin kolmansien maiden kanssa ja koska niissä käsiteltiin EY:n ympäristöpolitiikan alaan kuuluvia asioita. Yhteys yhteisön lainsäädäntöön on erityisen läheinen, ja kyseiset kaksi sopimusta onkin laajalti tunnustettu merkittäväksi välineeksi vesipolitiikan puitedirektiivin tavoitteiden edistämiseksi Puolassa ja Tšekissä jo ennen näiden maiden EU:hun liittymisprosessia.Puolan ja Tšekin liityttyä unioniin kaikki Oder- ja Elbe-sopimusten sopimuspuolet ovat EU:n jäsenvaltioita. Koska olosuhteet ovat näin perusteellisesti muuttuneet, tämä päätös merkitsee Euroopan yhteisön ja mainittujen kahden sopimuksen välisen oikeudellisen yhteyden päättymistä.Euroopan unionin laajentumisen johdosta sopimuspuolten oikeudelliset suhteet ovat muuttuneet merkittävästi. Liittymisajankohdasta alkaen sopimusten tavoitteisiin voidaan päästä yhteisön sisäisessä lainsäädännössä säädetyin toimenpitein. Suhteet Puolaan ja Tšekkiin Oderin ja Elben valuma-alueiden kokonaisvaltaisen vesitalouden alalla ovat muuttuneet osaksi EY:n voimassa olevan säännöstön ja erityisesti vesipolitiikan puitedirektiivin noudattamista.Muistutettakoon tämän osalta, että vesipolitiikan puitedirektiivissä on jo säännös, jonka mukaan jäsenvaltioiden on kansainvälisten vesipiirien osalta huolehdittava koordinoinnista yhdessä, mihin tarkoitukseen ne voivat käyttää kansainvälisiin sopimuksiin perustuvia olemassa olevia rakenteita (3 artiklan 3 kohta).Näin on jo tehty useissa jäsenvaltioiden välisissä sopimuksissa, jotka koskevat rajat ylittäviä jokia (esim. Scheldeä ja Maasia koskevat sopimukset). Tämänhetkinen tarkkailija-asema mahdollistaa asianmukaisen yhteistyön ja edistää politiikan johdonmukaisuutta. Yhteisö ei kuitenkaan ole osapuolena kyseisissä jäsenvaltioiden välisissä sopimuksissa, koska niiden osapuolina ei ole kolmansia maita eikä kysymys EY:n perustamissopimuksen 300 artiklan mukaisesta yhteisön ulkoisesta toimivallasta siis tule esiin. Oderin ja Elben tapauksessa olisi Puolan ja Tšekin liittymisen jälkeen sovellettava samaa periaatetta.Sopimusten sopimuspuolten välisten oikeudellisten suhteiden muututtua ratkaisevasti liittymisen tuloksena yhteisö ei siis enää voi olla kyseisten kahden sopimuksen sopimuspuoli.EhdotusNEUVOSTON PÄÄTÖSTšekin ja Puolan liittymisen vaikutuksista Euroopan yhteisön osallistumiseen kansainvälisestä Oderin suojelukomissiosta tehtyyn sopimukseen ja kansainvälisestä Elben suojelukomissiosta tehtyyn sopimukseenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon asiakirjan Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu, jäljempänä ’liittymisasiakirja’[3], sekä erityisesti sen 57 artiklan,ottaa huomioon komission ehdotuksen[4],sekä katsoo seuraavaa:Euroopan yhteisön osallistuminen kansainvälisestä Oderin suojelukomissiosta tehtyyn sopimukseen[5] sekä kansainvälisestä Elben suojelukomissiosta tehtyyn sopimukseen[6], jäljempänä ’Oder- ja Elbe-sopimukset’, oli tarpeen, koska kyseiset sopimukset tehtiin kolmansien maiden kanssa ja koska niissä käsiteltiin EY:n ympäristöpolitiikan alaan kuuluvia asioita.Puolan ja Tšekin liityttyä Euroopan unioniin 1 päivänä toukokuuta 2004 kaikki kyseisten sopimusten sopimuspuolet ovat Euroopan unionin jäsenvaltioita. Näin ollen sopimusten ei voida enää katsoa sitovan yhteisöä. Yhteisön osallistuminen niihin ei siis enää ole tarpeen eikä perusteltua.Euroopan unionin laajentumisen johdosta sopimuspuolten oikeudelliset suhteet ovat lisäksi muuttuneet merkittävästi. Liittymisajankohdasta alkaen sopimusten tavoitteisiin voidaan päästä yhteisön sisäisessä lainsäädännössä säädetyin toimenpitein.Koska liittymisasiakirjassa ei ole erityistä määräystä tällaisen tilanteen varalta, tarpeelliset toimenpiteet on hyväksyttävä liittymisasiakirjan 57 artiklan mukaisesti, joka mahdollistaa tällaisten laiminlyöntien korjaamisen.Näin ollen olisi selvennettävä, että liittymispäivästä lukien yhteisö ei enää ole sopimusten sopimuspuoli ja että on ehkä toteutettava tiettyjä siirtymätoimenpiteitä,ON TEHNYT TÄMÄN PÄÄTÖKSEN:1 artikla1. Euroopan yhteisö on lakannut olemasta sopimuspuolena kansainvälisestä Oderin suojelukomissiosta tehdyssä sopimuksessa sekä kansainvälisestä Elben suojelukomissiosta tehdyssä sopimuksessa 1 päivästä toukokuuta 2004 lukien.2. Komissio sopii tarpeen mukaan kolmen asianomaisen jäsenvaltion kanssa ratkaisuista mahdollisiin siirtymäkauden ongelmiin, joita saattaa aiheutua yhteisön sopimuksiin osallistumisen päättymisestä.2 artiklaTämä päätös on osoitettu Tšekin tasavallalle, Saksan liittotasavallalle ja Puolalle.Tehty Brysselissä […]Neuvoston puolestaPuheenjohtaja [1] Neuvoston päätös 1999/257/EY, tehty 29 päivänä maaliskuuta 1999, EYVL L 100, 15.4.1999, s. 20.[2] Neuvoston päätös 91/598/ETY, tehty 18 päivänä marraskuuta 1991, EYVL L 321, 23.11.1991, s. 24.[3] EUVL L 236, 23.9.2003.[4] EYVL C […], […], s. […].[5] Neuvoston päätös 1999/257/EY, tehty 29 päivänä maaliskuuta 1999, EYVL L 100, 15.4.1999, s. 20.[6] Neuvoston päätös 91/598/ETY, tehty 18 päivänä marraskuuta 1991, EYVL L 321, 23.11.1991, s. 24.


Tärkeä oikeudellinen huomautus

|

52005PC0396

Ehdotus neuvoston päätös muuntogeenisestä maissilinjasta MON 810 saatujen viljelykasvilajien yleisessä lajikeluettelossa lueteltujen maissihybridien siementen kaupan pitämisen väliaikaisesta kieltämisestä Kreikassa direktiivin 2002/53/EY mukaisesti  /* KOM/2005/0396 lopull. */

	[pic] | EUROOPAN YHTEISÖJEN KOMISSIO |Bryssel 29.08.2005KOM(2005) 396 lopullinenEhdotusNEUVOSTON PÄÄTÖSmuuntogeenisestä maissilinjasta MON 810 saatujen viljelykasvilajien yleisessä lajikeluettelossa lueteltujen maissihybridien siementen kaupan pitämisen väliaikaisesta kieltämisestä Kreikassa direktiivin 2002/53/EY mukaisesti(komission esittämä)PERUSTELUTLiitteenä oleva luonnosehdotus neuvoston päätökseksi koskee muuntogeenisestä maissilinjasta MON 810 saatujen viljelykasvilajien yleisessä lajikeluettelossa lueteltujen maissihybridien siementen kaupan pitämisen väliaikaista kieltämistä Kreikassa direktiivin 2002/53/EY mukaisesti.Komissio julkaisi 17. syyskuuta 2004 direktiivin 2002/53/EY 17 artiklan mukaisesti Euroopan unionin virallisen lehden C-sarjassa, 13. täydennysosassa viljelykasvilajien yleisen lajikeluettelon 22. kokonaispainokseen, luettelon seitsemästätoista muuntogeenisestä maissilajikkeesta, jotka on johdettu muuntogeenisestä organismista MON 810.Kreikan viranomaiset ilmoittivat 7. huhtikuuta 2005 komissiolle ministeriön tekemästä päätöksestä, jolla kielletään seitsemäntoista edellä mainitun lajikkeen siementen kaupan pitäminen viljelykausilla 2005 ja 2006, ja pyysivät komissiota hyväksymään tämän kansallisen toimenpiteen direktiivin 2002/53/EY 18 artiklan mukaisesti.Kreikan viranomaisten pyyntönsä tueksi toimittamien tietojen perusteella vaikuttaa siltä, ettei yksikään kyseisen direktiivin 18 artiklan erityissäännöksistä ole sovellettavissa edellä mainittuun kieltoon eikä tällaista kieltolupaa siis voida myöntää.Näin ollen maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevälle pysyvälle komitealle toimitettiin 20. heinäkuuta 2005 äänestystä varten komission päätösluonnos, jonka mukaan Kreikan tasavallalle ei myönnetä lupaa kieltää edellä mainittujen siementen kauppaa. Jäsenvaltioista 11 (162 ääntä) äänesti puolesta, 9 (109 ääntä) vastaan ja 4 (47 ääntä) pidättyi äänestämästä. Yksi jäsenvaltio ei ollut edustettuna.Komitea ei ole antanut lausuntoa. Näin ollen neuvoston direktiivin 2002/53/EY 23 artiklan 3 kohdan ja neuvoston päätöksen 1999/468/EY 5 artiklan mukaisesti komissio esittää neuvostolle ehdotuksen tarvittavista toimenpiteistä, minkä jälkeen neuvosto ratkaisee asian määräenemmistöllä kolmen kuukauden kuluessa, ja antaa siitä tiedon parlamentille.EhdotusNEUVOSTON PÄÄTÖSmuuntogeenisestä maissilinjasta MON 810 saatujen viljelykasvilajien yleisessä lajikeluettelossa lueteltujen maissihybridien siementen kaupan pitämisen väliaikaisesta kieltämisestä Kreikassa direktiivin 2002/53/EY mukaisestiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY[1] ja erityisesti sen 18 artiklan,ottaa huomioon komission ehdotuksen,sekä katsoo seuraavaa:(1) Komissio julkaisi 17 päivänä syyskuuta 2004 direktiivin 2002/53/EY 17 artiklan mukaisesti Euroopan unionin virallisen lehden C-sarjassa, 13. täydennysosassa viljelykasvilajien yleisen lajikeluettelon 22. kokonaispainokseen,[2] luettelon seitsemästätoista muuntogeenisestä maissilajikkeesta, jotka on johdettu muuntogeenisestä organismista MON 810.(2) Direktiivin 16 artiklan 1 kohdan mukaan jäsenvaltioiden on huolehdittava siitä, että 17 artiklassa tarkoitetusta julkaisemisesta lähtien tämän direktiivin säännösten tai tämän direktiivin periaatteita vastaavien periaatteiden mukaisesti hyväksyttyjen lajikkeiden siemeniin ei sovelleta lajiketta koskevia rajoituksia kaupan pitämisen osalta.(3) Direktiivin 7 artiklan 4 kohdan mukaan geneettisesti muunnettuja lajikkeita voidaan hyväksyä sisällytettäväksi kansalliseen luetteloon vasta sen jälkeen, kun ne on direktiivin 90/220/ETY mukaisesti hyväksytty kaupan pidettäviksi; kyseinen direktiivi koskee geneettisesti muunnetuista organismeista ihmisten terveydelle ja ympäristölle aiheutuvien riskien arviointia.(4) Muuntogeenisen maissin ( Zea mays L. linja MON 810) markkinoille saattamiseen on annettu lupa neuvoston direktiivin 90/220/ETY mukaisesti 22 päivänä huhtikuuta 1998 tehdyllä komission päätöksellä 98/294/EY.[3] Ranskan viranomaiset antoivat 3 päivänä elokuuta 1998 luvan tuotteen markkinoille saattamiseen.(5) Kreikan viranomaiset ilmoittivat 7 päivänä huhtikuuta 2005 komissiolle 3 päivänä maaliskuuta 2005 tehdystä ministeriön päätöksestä nro 243267, jolla kielletään seitsemäntoista edellä mainitun lajikkeen siementen kaupan pitäminen viljelykausilla 2005 ja 2006, ja pyysivät komissiota hyväksymään tämän kansallisen toimenpiteen direktiivin 2002/53/EY 18 artiklan mukaisesti.(6) Direktiivin 2002/53/EY 18 artiklassa säädetään, että jos todetaan, että jonkin yleiseen lajikeluetteloon merkityn lajikkeen viljely saattaisi jossakin jäsenvaltiossa vahingoittaa muiden lajikkeiden tai lajien viljelyä kasvien terveyden osalta tai aiheuttaa vaaran ympäristölle tai ihmisten terveydelle, voidaan tälle jäsenvaltiolle hakemuksesta antaa lupa kieltää kyseisen lajikkeen siementen pitäminen kaupan koko alueellaan tai sen osalla. Jos on olemassa välitön vaara vahingollisten organismien leviämisestä tai välitön vaara uhkaa ihmisten terveyttä tai ympäristöä, asianomainen jäsenvaltio voi saattaa tämän kiellon voimaan heti jätettyään hakemuksen, ja kielto on voimassa siihen asti, kun asiasta on lopullisesti päätetty.(7) Kreikan viranomaiset totesivat ilmoituksessa, että kielto katsotaan tarpeelliseksi, koska muuntogeenisten lajikkeiden viljely saattaa olla haitallista maaseutuympäristölle. Kreikka ei toimittanut toimenpiteen perustelemiseksi tietoja, jotka olisi voitu edelleen välittää Euroopan elintarviketurvallisuusviranomaiselle kyseisistä muuntogeenisistä lajikkeista ihmisten tai ympäristön terveydelle aiheutuvien riskien arviointia varten. Komissio pyysi kirjallisesti 4 päivänä toukokuuta 2005 Kreikan viranomaisilta tarkempia tietoja erityisesti kyseisten siementen kaupan pitämisen aiheuttamista mahdollisista vaikutuksista maaseutuympäristölle. Kreikan viranomaiset vastasivat 12 päivänä toukokuuta 2005, että näiden seitsemäntoista muuntogeenisen lajikkeen siementen haitalliset vaikutukset maaseutuympäristölle ovat luonteeltaan taloudellisia eivätkä koske ympäristöä yleensä tai ihmisten terveyttä. Lisäksi vastauksessa todettiin myös Kreikan viranomaisten olevan tietoisia siitä, että ympäristöriskien arviointia koskevassa yhteisön lainsäädännössä MON 810 on jo arvioitu turvalliseksi ympäristön ja ihmisten terveyden kannalta.(8) Näin ollen mikään direktiivin 2002/53/EY 18 artiklan erityissäännöksistä ei ole sovellettavissa Kreikan viranomaisten hakemaan lupaan kieltää kyseisten lajikkeiden viljely, eikä kyseistä kieltolupaa siis voida myöntää.(9) Maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevä pysyvä komitea ei ole antanut lausuntoa puheenjohtajansa asettamassa määräajassa. Tästä syystä neuvosto hyväksyy tässä päätöksessä säädetyt toimenpiteet direktiivin 2002/53/EY 18 artiklan nojalla,ON TEHNYT TÄMÄN PÄÄTÖKSEN:1 artiklaKreikan tasavallalle ei myönnetä lupaa kieltää muuntogeenisestä maissilinjasta MON 810 saatujen viljelykasvilajien yleisessä lajikeluettelossa lueteltujen maissihybridien siementen kaupan pitäminen.2 artiklaKreikan tasavallan on toteutettava tarvittavat toimenpiteet tämän päätöksen noudattamiseksi 20 päivän kuluessa päätöksen tiedoksi antamisesta.3 artiklaTämä päätös on osoitettu Kreikan tasavallalle.Tehty BrysselissäNeuvoston puolestaPuheenjohtaja [1] EYVL L 193, 20.7.2002, s. 1. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1829/2003 (EUVL L 268, 18.10.2003, s. 1).[2] EUVL C 232 A, 17.9.2004, s. 1.[3] EYVL L 131, 5.5.1998, s. 32.